				|

		52013DC0374

			Σύσταση ΣΥΣΤΑΣΗ ΤΟΥ ΣΥΜΒΟΥΛΙΟΥ για το εθνικό πρόγραμμα μεταρρυθμίσεων 2013 της Σλοβενίας και την έκδοση γνώμης του Συμβουλίου σχετικά με το πρόγραμμα σταθερότητας της Σλοβενίας για την περίοδο 2012-2016 /* COM/2013/0374 final - 2012/ () */

Σύσταση
ΣΥΣΤΑΣΗ
ΤΟΥ ΣΥΜΒΟΥΛΙΟΥ
για το
εθνικό
πρόγραμμα
μεταρρυθμίσεων
2013 της Σλοβενίας
και την έκδοση
γνώμης του
Συμβουλίου
σχετικά με το
πρόγραμμα
σταθερότητας
της Σλοβενίας
για την περίοδο
2012-2016
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής Ένωσης,
και ιδίως το
άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Μετά από
διαβούλευση με
την οικονομική
και δημοσιονομική
επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Επιτροπής
για τη
δρομολόγηση
νέας
στρατηγικής
«Ευρώπη 2020» για
την ανάπτυξη
και την
απασχόληση η
οποία,
βασιζόμενη σε
καλύτερο συντονισμό
των
οικονομικών
πολιτικών, θα
εστιάζεται σε
νευραλγικούς
τομείς στους
οποίους
απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο, με
βάση τις
προτάσεις της
Επιτροπής,
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση
σχετικά με τις
κατευθυντήριες
γραμμές για
τις πολιτικές
απασχόλησης
των κρατών
μελών[5],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές».
Ζητήθηκε από
τα κράτη μέλη
να λαμβάνουν
υπόψη τις
ολοκληρωμένες
κατευθυντήριες
γραμμές στις
εθνικές οικονομικές
πολιτικές τους
και στις
πολιτικές για την
απασχόληση.
(3)       Στις 29
Ιουνίου 2012, οι
αρχηγοί κρατών
ή κυβερνήσεων
αποφάσισαν
σχετικά με ένα
«Σύμφωνο
ανάπτυξης και
απασχόλησης»,
το οποίο
παρέχει ένα
συνεκτικό
πλαίσιο δράσης
σε επίπεδο
κρατών μελών,
ΕΕ και
ευρωζώνης, με
την
κινητοποίηση
όλων των δυνατών
μηχανισμών,
μέσων και
πολιτικών.
Αποφάσισαν σχετικά
με τη δράση που
πρέπει να
αναληφθεί σε
επίπεδο κρατών
μελών,
εκφράζοντας
ειδικότερα την
πλήρη δέσμευσή
τους για την
υλοποίηση των
στόχων της
στρατηγικής
Ευρώπη 2020 και την
εφαρμογή των
ειδικών
συστάσεων ανά
χώρα.
(4)       Στις 6
Ιουλίου 2012, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Σλοβενίας
για το 2012 και
διατύπωσε τη
γνώμη του
σχετικά με το
επικαιροποιημένο
πρόγραμμα
σταθερότητας
της Σλοβενίας
για την
περίοδο 2011-2015.
(5)       Στις 28
Νοεμβρίου 2012, η
Επιτροπή
εξέδωσε την
ετήσια επισκόπηση
της ανάπτυξης[6],
σηματοδοτώντας
την έναρξη του
Ευρωπαϊκού
Εξαμήνου
συντονισμού
της οικονομικής
πολιτικής του 2013.
Στις 28
Νοεμβρίου 2012 η
Επιτροπή,
βάσει του
κανονισμού (ΕΕ)
1176/2011 σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών,
εξέδωσε την
έκθεση του μηχανισμού
επαγρύπνησης[7], στην
οποία η
Σλοβενία
συγκαταλέγεται
στα κράτη μέλη
τα οποία θα
έπρεπε να
υποβληθούν σε
εμπεριστατωμένη
επισκόπηση.
(6)       Στις 14
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
δημοσιονομικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης.
Υπογράμμισε την
ανάγκη να
επιδιωχθεί
διαφοροποιημένη
και ευνοϊκή
για την
ανάπτυξη
δημοσιονομική
εξυγίανση, να αποκατασταθεί
η υπό
κανονικούς
όρους χορήγηση
δανείων προς
την οικονομία,
να
υποστηριχθεί η
ανάπτυξη και η
ανταγωνιστικότητα,
να
καταπολεμηθούν
η ανεργία και οι
κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(7)       Στις 10
Απριλίου 2013, η
Επιτροπή
δημοσίευσε τα
αποτελέσματα
της
εμπεριστατωμένης
επισκόπησής
της[8]
για τη
Σλοβενία,
δυνάμει του
άρθρου 5 του
κανονισμού (ΕΕ)
αριθ. 1176/2011. Η
ανάλυση της Επιτροπής
την οδήγησε
στο να
συμπεράνει ότι
η Σλοβενία
αντιμετωπίζει
υπερβολικές
μακροοικονομικές
ανισορροπίες.
Απαιτείται
επείγουσα
πολιτική δράση
για την
αναχαίτιση της
ταχείας
σώρευσης ανισορροπιών
και τη
διαχείριση της
τακτοποίησής
τους. Μέχρι
τώρα, τα
επίπεδα του
ιδιωτικού και
δημόσιου χρέους
βρίσκονται
κάτω από τα
όρια
συναγερμού του
πίνακα
αποτελεσμάτων,
επιπλέον δε το
καθαρό εξωτερικό
χρέος είναι
σχετικά
περιορισμένο.
Ωστόσο, το
πρόβλημα δεν
συνίσταται στο
επίπεδο του
χρέους, αλλά
στη διάρθρωσή
του, που
επικεντρώνεται
σε μεγάλο
βαθμό στον
τομέα των
επιχειρήσεων.
Σε ένα πλαίσιο
επιταχυνόμενης
αρνητικής
οικονομικής
συγκυρίας,
αυτό υπονομεύει
τη σταθερότητα
του
χρηματοπιστωτικού
τομέα και περιπλέκει
τη διαδικασία
απομόχλευσης,
μεταξύ άλλων, λόγω
του
συσχετισμού με
το επίπεδο του
δημόσιου χρέους.
Οι κίνδυνοι
αυτοί
αυξάνονται
λόγω της περιορισμένης
ικανότητας
προσαρμογής
στην αγορά εργασίας
και στην
κεφαλαιαγορά,
καθώς και λόγω
μιας
οικονομικής δομής,
στην οποία
δεσπόζουσα
θέση
καταλαμβάνει η
κρατική
ιδιοκτησία.
Περίοδοι
πολιτικής
αβεβαιότητας
και νομικά
κωλύματα στις
μεταρρυθμίσεις
εμπόδισαν τη
Σλοβενία να
αντιμετωπίσει
δεόντως τις
ανισορροπίες
και να
βελτιώσει την
ικανότητά της
για
προσαρμογή, με
αποτέλεσμα να
καταστεί
περισσότερο
ευάλωτη σε μία
περίοδο
αυξημένης
πίεσης σε ό, τι
αφορά τη χρηματοδότηση
του δημόσιου
χρέους.
(8)       Στις 9
Μαΐου 2013, η
Σλοβενία
υπέβαλε το
πρόγραμμα σταθερότητας
του 2013 το οποίο
καλύπτει την
περίοδο 2012-2016, καθώς
και το εθνικό
πρόγραμμα
μεταρρυθμίσεων
του 2013. Για να ληφθεί
υπόψη η
αλληλεξάρτησή
τους, τα δύο
προγράμματα
αξιολογήθηκαν
ταυτοχρόνως.
(9)       Στις 23
Μαΐου 2013, οι
σλοβενικές
αρχές
απέστειλαν στην
Επιτροπή
επιστολή στην
οποία
ανακεφαλαιώνουν,
τροποποιούν
και
διευκρινίζουν
βασικές
δεσμεύσεις στο
εθνικό πρόγραμμα
μεταρρυθμίσεων.
(10)     Με
βάση την
αξιολόγηση του
προγράμματος
σταθερότητας
του 2013 δυνάμει
του κανονισμού
(ΕΚ) αριθ. 1466/97 του
Συμβουλίου, το
Συμβούλιο
πιστεύει ότι, παρά
τις σημαντικές
αν και οπισθοβαρείς
προσπάθειες
εξυγίανσης που
μείωσαν το έλλειμμα
από 6,2% του ΑΕΠ το 2009
σε 4,0% του ΑΕΠ το 2012, η
Σλοβενία δεν
θα διορθώσει
το υπερβολικό
έλλειμμά της
το 2013, όπως
συνέστησε το
Συμβούλιο στα
τέλη του 2009. Τούτο
συνδέεται
κυρίως με την
επιδείνωση του
οικονομικού
περιβάλλοντος
σε σχέση με ό,τι
αναμενόταν
εκείνη την
περίοδο. Το
μακροοικονομικό
σενάριο που
στηρίζει τις
δημοσιονομικές
προβλέψεις του
προγράμματος
είναι γενικώς
εύλογο για το 2013, αλλά
αισιόδοξο για
το 2014. Ειδικότερα,
οι αρχές
εκτιμούν ότι, μετά
τη μείωση του
ΑΕΠ κατά 2,3% το 2012 και
1,9% το 2013, το ΑΕΠ θα
αυξηθεί κατά 0,2% το
2014, με την
υπόθεση ότι
λαμβάνονται
δημοσιονομικά
μέτρα για να
μειωθεί το
έλλειμμα
γενικής
κυβέρνησης από
4,2% του ΑΕΠ (με
εξαίρεση τις
ανακεφαλαιοποιήσεις
των τραπεζών) το
2013 σε 2,6% του ΑΕΠ το 2014.
Ωστόσο, η
Επιτροπή
προβλέπει ότι
το ΑΕΠ θα
μειωθεί κατά 0,1% το
2014 με την υπόθεση
ότι δεν θα
υπάρξει αλλαγή
πολιτικής, σενάριο
το οποίο
λαμβάνει υπόψη
μόνο τα μέτρα
τα οποία
θεσπίστηκαν
στα μέσα
Απριλίου 2013, ενώ
προβλέπει
έλλειμμα 4,9% του
ΑΕΠ για το 2014. Οι
βασικοί στόχοι
της
δημοσιονομικής
στρατηγικής
που
περιγράφονται
στο πρόγραμμα
συνίστανται στη
διόρθωση του
υπερβολικού
ελλείμματος
μέχρι το 2014, δηλ. ένα
έτος μετά την
προθεσμία που
καθόρισε το
Συμβούλιο στα
τέλη του 2009, στην
επίτευξη
ισοσκελισμένης
διαρθρωτικής
θέσης μέχρι το 2017
και στη
σταθεροποίηση
του δείκτη χρέους
σε ποσοστό
κάτω από το 55% του
ΑΕΠ. Το
πρόγραμμα επιβεβαιώνει
τον
μεσοπρόθεσμο
στόχο, που
συνίσταται σε
διαρθρωτικά
ισοσκελισμένο
προϋπολογισμό.
Αυτός ο
μεσοπρόθεσμος
στόχος δεν
συμφωνεί με
τις απαιτήσεις
του Συμφώνου
Σταθερότητας
και Ανάπτυξης,
επειδή δεν
λαμβάνει
δεόντως υπόψη
τις έμμεσες
υποχρεώσεις
που συνδέονται
με τη δημογραφική
γήρανση. Οι
σχεδιαζόμενοι
στόχοι ονομαστικού
ελλείμματος
στο πρόγραμμα
είναι συναφείς
με τη διόρθωση
του
υπερβολικού
ελλείμματος
μέχρι το 2014.
Ωστόσο, λόγω
της αισιόδοξης
πρόβλεψης για
την οικονομική
ανάπτυξη του
τρέχοντος
έτους, των
σημαντικών
κινδύνων ως
προς τις
παραδοχές
σχετικά με τα
έσοδα, καθώς
και των
ανεπαρκώς
προσδιορισμένων
μέτρων
δαπανών, [το Συμβούλιο
θεωρεί ότι δεν
αναμένεται να
διορθωθεί το
υπερβολικό
έλλειμμα μέχρι
το 2014]. Υπό τις
περιστάσεις
αυτές, θα
πρέπει να
προσδιοριστούν,
να εγκριθούν
και να
εφαρμοστούν
συμπληρωματικά
διαρθρωτικά
μέτρα
εξυγίανσης,
ώστε να
εξασφαλιστεί η
διόρθωση του
υπερβολικού
ελλείμματος
μέχρι το 2015 το
αργότερο, κατά
αξιόπιστο και
διατηρήσιμο
τρόπο, όπως
συνέστησε το
Συμβούλιο στις
[21 Ιουνίου 2013]. Ο
δείκτης χρέους
γενικής
κυβέρνησης
προς το ΑΕΠ
υπερδιπλασιάστηκε
από 22,0% το 2008 σε 54,1% το 2012
και
προβλέπεται
ότι θα αυξηθεί
περαιτέρω σε 66,5%
το 2014, σύμφωνα με
τις εαρινές
προβλέψεις 2013
της Επιτροπής.
Οι αρχές
αναμένουν ο
δείκτης χρέους
προς το ΑΕΠ να
ανέλθει σε 63,2% το 2014
και το 2015 και εν
συνεχεία να μειωθεί
στο 62,8% το 2016. Οι
κίνδυνοι που
απειλούν τον
δείκτη χρέους
προς το ΑΕΠ
κλίνουν προς
την αύξηση του
δείκτη,
γεγονός που
οφείλεται
επίσης σε
μεγάλες
ενδεχόμενες
υποχρεώσεις
και πιθανές
προσαρμογές
αποθεμάτων-ροών
από
μεταβιβάσεις
στοιχείων ενεργητικού
στην Εταιρεία
Διαχείρισης
Τραπεζικών
Στοιχείων
Ενεργητικού,
χωρίς αυτό να
συμπεριλαμβάνεται
στις
προβλέψεις του
προγράμματος.
(11)     Τον
Μάιο 2013, οι αρχές
έκαναν
σημαντικά
βήματα προς την
εξυγίανση των
δημόσιων
οικονομικών.
Επέτυχαν συμφωνία
με τους κοινωνικούς
εταίρους για
συμπληρωματική
μείωση κατά 1¼%
των βασικών
μεικτών μισθών
στον δημόσιο
τομέα,
επιπλέον της
μείωσης κατά 3%
που είχε
συμφωνηθεί
στην πράξη του
Μαΐου 2012 για την
ισορροπία των
δημόσιων
οικονομικών.
Επιπλέον, το
Κοινοβούλιο
ενέκρινε μια
συνταγματική
βάση για την
υιοθέτηση ενός
κανόνα
ισοσκελισμένου
προϋπολογισμού/πλεονάσματος
γενικής
κυβέρνησης σε
διαρθρωτικές
τιμές. Ωστόσο, η
πλήρης
μεταφορά των
διατάξεων του
Δημοσιονομικού
Συμφώνου θα
γίνει με μια
ειδική
συνταγματική
εκτελεστική
πράξη, που
προγραμματίζεται
να εγκριθεί
από το Κοινοβούλιο
μέχρι τον
Νοέμβριο του 2013.
Τέλος, το
Κοινοβούλιο
αποφάσισε,
σχεδόν
ομόφωνα, να
καταστήσει
αυστηρότερους
τους
συνταγματικούς
κανόνες για
την προκήρυξη
και κατοχύρωση
των
αποτελεσμάτων
δημοψηφίσματος,
πράγμα το
οποίο
αναμένεται να
διευκολύνει τη
θέσπιση μέτρων
δημοσιονομικής
εξυγίανσης.
Λόγω του ταχέως
αυξανόμενου
χρέους, είναι
ιδιαίτερα σημαντικό
η
δημοσιονομική
στρατηγική του
2013 να ενισχυθεί
και να
εφαρμοστεί
αυστηρά, καθώς
και να συνεχιστούν
σταθερά κατά
τα επόμενα έτη
οι σημαντικές
προσπάθειες εξυγίανσης.
Παρόλο που
ορισμένοι
φόροι είναι
χαμηλότεροι
από τον μέσο
όρο της ΕΕ, η
στήριξη σε
φορολογικές
αυξήσεις για
άντληση πόρων
δεν μπορεί να αναβάλει
επ’ αόριστον
την ανάγκη
αντιμετώπισης
της δυναμικής
των δαπανών.
Φαίνεται
επομένως
σκόπιμο να
συμπληρωθούν
τα μέτρα
αύξησης των
εσόδων με
συμπληρωματικές
δημοσιονομικές
προσπάθειες
μέσω διαρθρωτικών
περικοπών των
δαπανών. Το
μεσοπρόθεσμο
δημοσιονομικό
πλαίσιο και ο
κανόνας για
τις δαπάνες παραμένουν
ανεπαρκώς
εστιασμένα
στην επίτευξη
του
μεσοπρόθεσμου στόχου
και στην
εξασφάλιση της
μακροπρόθεσμης
διατηρησιμότητας.
Επιπλέον, οι
δημοσιονομικοί
περιορισμοί σε
ορισμένες
μονάδες της
γενικής κυβέρνησης,
ειδικότερα
τους έμμεσους
δημοσιονομικούς
χρήστες, δεν
φαίνεται να
έχουν
επιβληθεί
επαρκώς. Τέλος,
οι διεθνείς και
εγχώριες
εκτιμήσεις
υποδηλώνουν
ότι οι διαστάσεις
της
παραοικονομίας
στη Σλοβενία
είναι πολύ
μεγαλύτερες
από τον μέσο
όρο της ΕΕ,
γεγονός που
αφήνει
περιθώριο
βελτίωσης της
φορολογικής συμμόρφωσης.

(12)     Τον
Δεκέμβριο του 2012,
θεσπίστηκε η
μεταρρύθμιση
του
συνταξιοδοτικού
συστήματος και
ετέθη σε ισχύ τον
Ιανουάριο του 2013.
Η μεταρρύθμιση
αυτή αντιμετωπίζει
τις προκλήσεις
που είχαν
προσδιοριστεί
στις συστάσεις
του 2012, όχι όμως
σε
ικανοποιητικό
βαθμό εφόσον
αναμένεται ότι
θα έχει μόνον
μεσοπρόθεσμες
επιπτώσεις στα
δημόσια
οικονομικά
(μέχρι το 2020). Ενώ η
μεταρρύθμιση
του
συνταξιοδοτικού
συστήματος
αποτελεί
σημαντικό
βήμα, δεν
προβλέπει
ειδικά μέτρα
για τη
συγκράτηση των
δαπανών που
συνδέονται με
τη δημογραφική
γήρανση μετά
το 2020.
Απαιτούνται
περαιτέρω
μεταρρυθμιστικές
προσπάθειες
για να
βελτιωθεί η
διατηρησιμότητα
των
συνταξιοδοτικών
δαπανών
μακροπρόθεσμα,
μεταξύ άλλων,
με την
ευθυγράμμιση
της νόμιμης
ηλικίας
συνταξιοδότησης
με την παράταση
του προσδόκιμου
ζωής και με
περαιτέρω
περιορισμούς
της πρόωρης
συνταξιοδότησης.
Στον τομέα της
μακροχρόνιας
περίθαλψης, η
ζήτηση για
υπηρεσίες
ξεπερνά την
παροχή, ενώ οι
δαπάνες είναι
σχετικά
χαμηλές. Η ζήτηση
για
μακροχρόνια
περίθαλψη και
οι σχετικές δαπάνες
προβλέπεται να
αυξηθούν
σημαντικά
λαμβανομένων
υπόψη των
δεικτών
δημογραφικής
γήρανσης. Η
περαιτέρω αξιολόγηση
των
υφιστάμενων
μέτρων θα
μπορούσε να συμβάλει
στη χάραξη
πολιτικής που
θα στηρίζεται περισσότερο
στα στοιχεία
αυτού του
τομέα.
(13)     Παρόλο
που το μέγεθος
του σλοβενικού
τραπεζικού
τομέα είναι
σχετικά μικρό
και
αντιπροσωπεύει
λιγότερο από
το ήμισυ του
μέσου όρου της
ευρωζώνης, οι
μεγαλύτερες τράπεζες
υφίστανται
συνεχή πίεση
επί των
κεφαλαιακών
αποθεμάτων, τα
οποία
παραμένουν
χαμηλά συγκρινόμενα
σε περιφερειακό
επίπεδο,
αποτελεί δε
σημαντική
απειλή για την
οικονομία η
εξάρτησή τους
από το κράτος
για άντληση
κεφαλαίων. Οι
επαναλαμβανόμενες
ανάγκες ανακεφαλαιοποίησης
επικεντρώνονται
σε εγχώριες,
κρατικά
ελεγχόμενες
τράπεζες. Ενώ
τα επίπεδα του
συνολικού ιδιωτικού
χρέους
βρίσκονται
κάτω από τον
μέσο όρο της
ευρωζώνης και
τα όρια
συναγερμού του
πίνακα αποτελεσμάτων
σχετικά με τις
μακροοικονομικές
ανισορροπίες,
το ζήτημα
είναι
διαρθρωτικής
φύσης. Το μεγαλύτερο
τμήμα του
χρέους
συγκεντρώνεται
στον τομέα των
επιχειρήσεων
και πολλές
εταιρείες
είναι
υπερχρεωμένες,
με αποτέλεσμα
την περαιτέρω
αύξηση των μη
εξυπηρετούμενων
δανείων. Στο
τέλος του 2012, το 23,7%
των εταιρικών
δανείων
βρίσκονταν σε
κατάσταση
υπερημερίας 90
ημερών και άνω.
Απαιτείται η
επανενεργοποίηση
των πιστώσεων
προς τον τομέα
των
επιχειρήσεων
ώστε να
διευκολυνθούν
οι επενδύσεις
και να
τονωθούν η παραγωγικότητα
και η
ανταγωνιστικότητα.
Στο πρόγραμμα
σταθερότητας
προβλέπονται
περαιτέρω ανακεφαλαιοποιήσεις.
Οι αρχές
επιβεβαίωσαν
εγγράφως τη
δέσμευση να χορηγήσουν
συμπληρωματικά
κεφάλαια εάν
παραστεί ανάγκη.
Η πίστωση
συρρικνώνεται,
ενώ η
αλληλεπίδραση
μεταξύ
αδύναμων
τραπεζών και
δημόσιου χρέους
έχει
ενισχυθεί. Το
επιτόκιο επί
της εταιρικής
πίστης (για
δάνεια άνω του 1
εκατ. ευρώ)
είναι υψηλότερο
κατά 2 πμ στη
Σλοβενία από
ό,τι στην
ευρωζώνη
συνολικά, και αυτή
η διαφορά
αυξήθηκε εκ
νέου το 2012.
Θεσπίστηκε η νομοθεσία-πλαίσιο
για την
αναδιάρθρωση
των τραπεζών,
αλλά δεν έχει
εφαρμοστεί
ακόμη
αποτελεσματικά.
Η Εταιρεία
Διαχείρισης
Τραπεζικών
Στοιχείων
Ενεργητικού (BAMC)
παραμένει η
κεντρική
θεσμική
πλατφόρμα για
την
αποκατάσταση
τραπεζών. Το
εθνικό
πρόγραμμα μεταρρυθμίσεων
που
συμπληρώθηκε
με τα πρόσφατα στοιχεία
που παρείχε η
κυβέρνηση,
περιγράφει σχέδια
για
μεταβιβάσεις
στη BAMC βάσει
δοκιμών
αντοχής από τη βάση
στην κορυφή
που εκτελεί η
Τράπεζα της
Σλοβενίας. Οι
αρχές
επιβεβαίωσαν
εγγράφως ότι
είναι έτοιμες
να
συνεργαστούν
με την
Επιτροπή και
την ΕΚΤ, ώστε να
διασφαλίσουν
τη διεξαγωγή
ανεξάρτητων επισκοπήσεων
της ποιότητας
των στοιχείων
ενεργητικού
επιλεγμένων
τραπεζών. Η
διαδικασία
αυτή θα πρέπει
να επεκτείνεται
σε όλο το
σύστημα ώστε
να
εξασφαλιστεί η
διαρκής
σταθερότητα
του τραπεζικού
τομέα. Σε άλλες
χώρες μια
τέτοια
προσέγγιση
αποδείχθηκε
κεντρικό
στοιχείο για
την
αποκατάσταση
της εμπιστοσύνης,
της αξιοπιστίας
και της
πρόσβασης στην
αγορά. Τα
στοιχεία που
συγκεντρώνονται
από μια
εμπεριστατωμένη,
εξωτερική
αξιολόγηση
αποτελούν την
αναγκαία βάση
μιας συνολικής
στρατηγικής
του
χρηματοπιστωτικού
τομέα.
(14)     Το
εθνικό
πρόγραμμα
μεταρρυθμίσεων
δεν περιγράφει
άλλα
συμπληρωματικά
βήματα για την
ενίσχυση της
εποπτείας των
τραπεζών, που
είχε θεωρηθεί
αναγκαία στην
εμπεριστατωμένη
επισκόπηση του
2013. Όσον αφορά
τις εποπτικές
δράσεις έναντι
τραπεζών, η
μοναδική νέα
πληροφορία του
προγράμματος
αφορά τις νέες
δοκιμές αντοχής
της Τράπεζας
της Σλοβενίας.
Περαιτέρω εξέταση
μέτρων όπως
κατάλληλες
πολιτικές
μακροπροληπτικού
χαρακτήρα, δεν
έχει
υποβληθεί.
(15)     Η
μεταρρύθμιση
της αγοράς
εργασίας
εγκρίθηκε τον
Μάρτιο του 2013 για
να μειωθεί η
κατάτμηση της
αγοράς
εργασίας και να
αυξηθεί η
ευελιξία της. Η
μεταρρύθμιση
μειώνει την
προστασία των
συμβάσεων
αορίστου
χρόνου με την
απλοποίηση των
διαδικασιών
απόλυσης στην
περίπτωση
ατομικών και
συλλογικών
απολύσεων και
με τη μείωση
του κόστους
των απολύσεων.
Οι ρυθμίσεις
συμβάσεων εργασίας
ορισμένου
χρόνου έγιναν
αυστηρότερες
ώστε να
μειωθούν οι
καταχρήσεις,
ενώ
περιορίζεται η
χρήση
εταιρειών
προσωρινής
απασχόλησης.
Παρόλο που η
μεταρρύθμιση
οδεύει προς τη
σωστή
κατεύθυνση,
δεν έχει ακόμη
αποδειχθεί εάν
είναι επαρκώς
φιλόδοξη ώστε
να έχει
σημαντικό
αντίκτυπο στην
κατάτμηση και
την ευελιξία
της αγοράς
εργασίας,
καθώς και στη
ελκυστικότητα
της Σλοβενίας
για την
προσέλκυση
άμεσων ξένων
επενδύσεων.
Δεν έχουν
ληφθεί ακόμη
μέτρα για την
αντιμετώπιση
της διπλής
αγοράς
εργασίας που δημιουργείται
μέσω της
κανονιστικής
ρύθμισης
φοιτητικής
εργασίας. Το
εθνικό
πρόγραμμα
μεταρρυθμίσεων
προτείνει
μέτρα προς τη
σωστή
κατεύθυνση. Το
ποσοστό ανεργίας
των νέων στη
Σλοβενία
σημείωσε
ισχυρή αύξηση,
από 4,9 πμ σε 20,6% το 2012,
ενώ το ποσοστό
ανεργίας
αυξήθηκε κατά 0,7
πμ σε 9% το 2012. Παρά
την άνοδο της
ανεργίας, ο αριθμός
ανέργων που
συμμετέχουν σε
ενεργά μέτρα
πολιτικής για
την αγορά
εργασίας,
συγχρηματοδοτούμενα
από το
Ευρωπαϊκό
Κοινωνικό
Ταμείο,
μειώθηκε σημαντικά
το 2012 σύμφωνα με
προκαταρκτικά
εθνικά στοιχεία.
Δεν ελήφθησαν
μέτρα για να
προσαρμοστεί
το εργασιακό
περιβάλλον
στην παράταση
του επαγγελματικού
βίου, ενώ δεν
θεσπίστηκαν
ειδικά προσαρμοσμένα
μέτρα δια βίου
μάθησης ή
ενεργά μέτρα για
την αγορά
εργασίας με
στόχο την
αύξηση της απασχόλησης
νέων αποφοίτων
της
τριτοβάθμιας
εκπαίδευσης,
εργαζομένων
μεγαλύτερης
ηλικίας και
ατόμων χαμηλής
ειδίκευσης. Η
Σλοβενία έλαβε
ορισμένα μέτρα
για να βελτιώσει
την
αντιστοίχηση
των δεξιοτήτων
με τη ζήτηση
της αγοράς
εργασίας. Ένα
πιλοτικό
σχέδιο για τον
τρόπο αξιολόγησης
αυτών των
αναγκών
εφαρμόζεται
από την Δημόσια
Υπηρεσία
Απασχόλησης,
αλλά η
συνεργασία με τους
ενδιαφερομένους
πρέπει να
αναπτυχθεί
περαιτέρω.
Πρέπει να
καταβληθούν
περισσότερες
προσπάθειες
για να
βελτιωθεί η
ελκυστικότητα
των σχετικών
προγραμμάτων επαγγελματικής
εκπαίδευσης
και
κατάρτισης.
Εφαρμόζονται
επίσης
συμπληρωματικά
μέτρα επαγγελματικού
προσανατολισμού
στις ΜΜΕ. Ο
ρόλος των εργοδοτών
στην
επαγγελματική
εκπαίδευση και
κατάρτιση
πρέπει ακόμη
να ενισχυθεί.
Οι βελτιώσεις
σ’ αυτούς τους
τομείς θα
αυξήσουν την
παραγωγικότητα
και την
ανταγωνιστικότητα.
(16)     Η
δράση
πολιτικής για
τη βελτίωση
της σχέσης
κόστους-ανταγωνιστικότητας
αντιμετώπισε
το ζήτημα μόνο
μερικώς. Το 2012, η
κυβέρνηση μείωσε
τους
ονομαστικούς
μεικτούς
μισθούς ανά
απασχολούμενο
στον δημόσιο
τομέα κατά
περίπου 3%. Στα μέσα
Μαΐου του 2013
συμφωνήθηκε με
τους
κοινωνικούς
εταίρους περαιτέρω
μείωση του
κόστους
εργασίας στον
δημόσιο τομέα.
Μετά από
σημαντική
επιλεκτική
αύξηση το 2010, ο
ελάχιστος
μισθός ως
ποσοστό του
μέσου μισθού
είναι από τους
υψηλότερους
στην ΕΕ και
είναι τιμαριθμοποιημένος.
Παρόλο που η
αύξηση της
μέσης
ονομαστικής
αμοιβής ανά
απασχολούμενο
ήταν αρνητική
το 2012 (-0,4%), το
ονομαστικό
μοναδιαίο
κόστος
εργασίας κατέγραψε
μέτρια θετική
αύξηση το 2012 (0,7%),
λόγω του
αρνητικού
ρυθμού
ανάπτυξης της
παραγωγικότητας
(-1,1%). Τα μέτρα για
την αύξηση της
παραγωγικότητας
και η συνεχής
πρόοδος στη
μείωση του
μοναδιαίου
κόστους
εργασίας θα
συμβάλουν στην
ανάκτηση της
ανταγωνιστικότητας.

(17)     Η
κρατική
ιδιοκτησία
παίζει
σημαντικό ρόλο
στην οικονομία
της Σλοβενίας,
δεδομένου ότι
πολλά χαρακτηριστικά
παρέμειναν
αμετάβλητα από
την μεταβατική
περίοδο της
δεκαετίας του 1990.
Τα μέσα
ιδιωτικοποίησης
και
αναδιάρθρωσης
των επιχειρήσεων
που
υιοθετήθηκαν
τη δεκαετία
του 90 είχαν ως
αποτέλεσμα να
παραμείνει το
κράτος κυρίαρχο,
ειδικότερα
στον
χρηματοπιστωτικό
τομέα. Το 2011, οι
κρατικά
ελεγχόμενες
επιχειρήσεις
αντιπροσώπευαν
το ένα έκτο της
συνολικής
προστιθέμενης
αξίας της σλοβενικής
οικονομίας,
περίπου το
ήμισυ των
συνολικών
ζημιών στον
εταιρικό τομέα
και
απασχολούσαν
ένα στα οκτώ
άτομα.
Επιπλέον, οι
κρατικά
ελεγχόμενοι
πόροι και
επιχειρήσεις
έχουν
αντίκτυπο στα
δημόσια
οικονομικά,
λόγω της
αλληλεπίδρασης
των υψηλών
επιπέδων χρεών,
των αναγκών
ανακεφαλαιοποίησης
και των σημαντικών
κρατικών
εγγυήσεων. Το
μέγεθος και η
αδυναμία των
κρατικά
ελεγχόμενων
επιχειρήσεων
εμποδίζουν την
οικονομική
ανάπτυξη και
μεγέθυνση και
συμβάλλουν
στις υπάρχουσες
ανισορροπίες.
Η κυριαρχία
του κράτους και
μια συχνά
δυσλειτουργούσα
διακυβέρνηση
των κρατικών
στοιχείων
ενεργητικού
εμποδίζουν τις
εγχώριες και
ξένες
επενδύσεις,
μειώνοντας την
παραγωγικότητα
και την
ανταγωνιστικότητα.
Η διασταυρούμενη
ιδιοκτησία
μεταξύ κρατικά
ελεγχόμενων
επιχειρήσεων
στον μη
χρηματοπιστωτικό
τομέα και
κρατικών
χρηματοπιστωτικών
ιδρυμάτων
δημιουργεί
κινδύνους μετάδοσης
προβλημάτων,
περιορίζει την
προσαρμογή και
στρεβλώνει την
κατανομή των
πόρων, ιδίως σε
ό,τι αφορά τις
νέες επενδύσεις.
(18)     Το
εθνικό
πρόγραμμα
μεταρρυθμίσεων
περιγράφει τις
προτεραιότητες
πολιτικής
στους τομείς
της κρατικής
ιδιοκτησίας
και της
απομόχλευσης
εταιρειών,
αλλά δεν
περιέχει
λεπτομέρειες
των σχεδιαζόμενων
μέτρων. Η
εμπεριστατωμένη
επισκόπηση του
2013 ανέφερε τα
οικονομικά
αποτελέσματα
σε σχέση με την
κρατική
ιδιοκτησία,
από πλευράς
άμεσου και
ενδεχόμενου
δημοσιονομικού
κόστους και
από πλευράς
στρέβλωσης
συνήθων
εμπορικών
πράξεων. Πλην
όμως, σύμφωνα
με το εθνικό
πρόγραμμα
μεταρρυθμίσεων,
το μόνο
μειονέκτημα
της δράσης του
κράτους ως
ιδιοκτήτη μη
χρηματοπιστωτικών
επιχειρήσεων
είναι η
έλλειψη
συντονισμού.
Γενικά, παρόλο
που το εθνικό
πρόγραμμα
μεταρρυθμίσεων
περιλαμβάνει
θετικά
στοιχεία, δεν
παρέχει
επαρκείς
πληροφορίες
σχετικά με τον
στρατηγικό
προσανατολισμό
των εταιρειών
που θα
παραμείνουν
υπό κρατική ιδιοκτησία,
ούτε
λεπτομερείς
δεσμεύσεις για
τη βελτίωση
της
οικονομικής
απόδοσης και
διαχείρισής τους
σύμφωνα με ένα
συγκεκριμένο
χρονοδιάγραμμα.
Έχει ληφθεί
μια πρώτη
σειρά μέτρων
για τη βελτίωση
της εταιρικής
διακυβέρνησης,
όπως
προτείνεται
στις ειδικές ανά
χώρα συστάσεις
του 2012, και για
την
ιδιωτικοποίηση
ορισμένων
κρατικά
ελεγχόμενων
επιχειρήσεων.
Θεσπίστηκε η
νομοθεσία που
προβλέπει τη
σύσταση της
μελλοντικής
Κρατικής
Εταιρείας
Χαρτοφυλακίου
της Σλοβενίας (Slovenia Sovereign Holding (SSH)), αλλά
δεν έχει ακόμη
εφαρμοστεί
αποτελεσματικά.
Η δημιουργία
ενός μητρώου
καταγραφής των
διορισμών του
διοικητικού
και εποπτικού
συμβουλίου σε κρατικές
επιχειρήσεις
με υποχρέωση
δημοσιοποίησης
των
συμφερόντων θα
συνέβαλε στην
αύξηση της
διαφάνειας. Το
εθνικό
πρόγραμμα
μεταρρυθμίσεων
αναγγέλλει την
εκπόνηση
στρατηγικής
ιδιωτικοποιήσεων
πριν από το
τελευταίο τρίμηνο
του 2013 και,
σύμφωνα με την
επιστολή της 23ης
Μαΐου 2013, αυτή θα
μετατεθεί στο
τρίτο τρίμηνο.
Εν τω μεταξύ, η
κυβέρνηση
πρότεινε στο
Κοινοβούλιο
κατάλογο 15 εταιρειών
προς
ιδιωτικοποίηση.
Εκτός από τα
μειοψηφικά
μετοχικά
μερίδια και
τις ΜΜΕ, ο εν
λόγω κατάλογος
περιλαμβάνει
επίσης
σημαντικές
εταιρείες,
όπως τη
δεύτερη
μεγαλύτερη
τράπεζα, την NKBM.
(19)     Στη
Σλοβενία
υπάρχει υψηλός
αριθμός
κλειστών
επαγγελμάτων,
οπότε η
σημαντική
μείωση των
προϋποθέσεων πρόσβασης
σε αυτά θα είχε
θετικές
επιπτώσεις στην
απασχόληση και
τον
ανταγωνισμό.
Οι σλοβενικές
αρχές
ξεκίνησαν μια
διαδικασία
μεταρρυθμίσεων
το 2012 για την επανεξέταση
πολλών
κλειστών
επαγγελμάτων
με στόχο τον
καλύτερο
καθορισμό των
υπαρχόντων
κλειστών επαγγελμάτων,
τη μείωση του
διοικητικού
κόστους και
την απλοποίηση
της πρόσβασης
σε
επαγγέλματα. Μια
πρώτη σειρά
νόμων στους
τομείς της
βιοτεχνίας,
του τουρισμού και
των κατασκευών
επρόκειτο να
εγκριθεί από
το Κοινοβούλιο
στις αρχές του
2013. Ωστόσο, η
μεταρρύθμιση
έχει
καθυστερήσει
σε σχέση με το
χρονοδιάγραμμα,
με εξαίρεση
τον τομέα της
βιοτεχνίας. Η
Σλοβενία
καθόρισε τις
νομικές
προϋποθέσεις
για την ίδρυση
ανεξάρτητης
Υπηρεσίας
Προστασίας του
Ανταγωνισμού,
αλλά πρέπει
ακόμη να
διασφαλίσει
ότι αυτή η
υπηρεσία θα
διαθέτει
κατάλληλα
επίπεδα
προσωπικού σε
μόνιμη βάση. Η
νομοθεσία θα
πρέπει να
τροποποιηθεί
περαιτέρω για
να παρασχεθεί
στην υπηρεσία
χωριστή γραμμή
προϋπολογισμού,
δεδομένου ότι
αυτό είναι
αναγκαίο για να
εξασφαλιστεί η
οικονομική
ανεξαρτησία
της. Οι πρωτοβάθμιες
δικαστικές
διαδικασίες
για αστικές
και εμπορικές
υποθέσεις,
καθώς και οι
διαδικασίες
πτώχευσης
είναι
απαράδεκτα
χρονοβόρες.
Παρά τις
ορατές θετικές
τάσεις μείωσης
της διάρκειας
αστικών και
εμπορικών
υποθέσεων
απαιτούνται
συνεχείς
προσπάθειες
για να
αντιμετωπιστούν
αυτά τα
ζητήματα, επειδή
παρακωλύουν
τις
επιχειρηματικές
δραστηριότητες
και μειώνουν
την
ελκυστικότητα
της Σλοβενίας
για την
προσέλκυση ξένων
άμεσων
επενδύσεων. Σε
αυτό το
πλαίσιο, η προβλεπόμενη
μείωση του
αριθμού
δικαστών ανά
κάτοικο, όπως
καθορίστηκε
στο εθνικό
πρόγραμμα
μεταρρυθμίσεων,
θα πρέπει να
αντισταθμιστεί
με αισθητή βελτίωση
της
αποτελεσματικότητας.

(20)     Το
εθνικό
πρόγραμμα μεταρρυθμίσεων
επαναβεβαιώνει
την ανάγκη
αναδιάρθρωσης
μη
χρηματοπιστωτικών
εταιρειών που
αντιμετωπίζουν
χρηματοοικονομική
δυσχέρεια,
αλλά οι
πολιτικές
προκλήσεις που
συνδέονται με
την αναδιάρθρωση
επιχειρήσεων
και τα σχετικά
μέτρα που
απαιτούνται,
πρέπει να
υποστούν
περαιτέρω
επεξεργασία
που θα δίνει
μεγαλύτερη
έμφαση σε
λύσεις
προσανατολισμένες
στην αγορά.
Απαιτούνται
συμπληρωματικά
μέτρα για την
προσέλκυση
ιδιωτικών
επενδύσεων,
καθώς και ξένων
άμεσων
επενδύσεων,
και για να
διασφαλιστεί η
κατάλληλη
ανάληψη των
βαρών από τον
ιδιωτικό τομέα
με μια οπτική
διατήρησης των
πόρων των
φορολογουμένων.
Η διαδικασία
αναδιάρθρωσης
θα πρέπει να
καταλήξει στην
πώληση
αναδιαρθρωμένων
επιχειρήσεων
χωρίς την ανάγκη
δημόσιας
χρηματοδότησης.

(21)     Η
Σλοβενία
προβαίνει σε
τροποποίηση
της νομοθεσίας
για την αύξηση
της αποτελεσματικότητας
των
διαδικασιών
αφερεγγυότητας.
Η κυβέρνηση
τροποποίησε
τον νόμο περί
χρηματοοικονομικών
πράξεων,
διαδικασιών
αφερεγγυότητας
και
αναγκαστικής
διάλυσης τον
Απρίλιο του 2013.
Οι τροποποιήσεις
διευκρινίζουν
τον ορισμό της
αφερεγγυότητας
και εισάγουν
κίνητρα για
τους
επιχειρηματίες
ώστε να υποβάλουν
εγκαίρως τη
δήλωση
αφερεγγυότητας.
Το σημερινό
πλαίσιο σε
θέματα
αφερεγγυότητας
δεν περιέχει
επαρκή κίνητρα
ή κυρώσεις
ώστε να
διασφαλίζεται
ότι η κατάθεση
της δήλωσης
αφερεγγυότητας
θα γίνεται
εγκαίρως. Οι
υποχρεωτικές
διαδικασίες
δικαστικής
διευθέτησης
είναι
περίπλοκες και
ευνοούν τον
οφειλέτη,
ιδίως τις ΜΜΕ
και τις πολύ
μικρές
επιχειρήσεις. Δεν
υπάρχουν
αρκετά κίνητρα
για την
προσφυγή σε έγκαιρο
εξωδικαστικό
συμβιβασμό, ο
οποίος θα
μπορούσε να
διασφαλίσει τη
συνέχιση των
δραστηριοτήτων
βιώσιμων επιχειρήσεων.
Αναγγέλθηκε
νέα νομοθεσία
για να προβλέπεται
η έγκαιρη
χρηματοοικονομική
αναδιάρθρωση
υπερχρεωμένων
εταιρειών στην
αρχή της διαδικασίας,
ενώ το Υπουργείο
Δικαιοσύνης θα
προτείνει
μέχρι το τέλος
Μαΐου 2013 νομικές
αλλαγές για να
διευκολύνεται
η εξωδικαστική
αναδιάρθρωση
και η
μετατροπή
χρεών. Ένα κατάλληλο
νομικό πλαίσιο
που παρέχει
ενδεδειγμένα
κίνητρα για
πιστωτές,
ιδιοκτήτες και
διευθυντές
επιχειρήσεων
θα ήταν
απαραίτητο για
τη διευκόλυνση
της χρηματοοικονομικής
αναδιάρθρωσης
εταιρειών οι
οποίες είναι
μεν βιώσιμες,
αλλά
αντιμετωπίζουν
προβλήματα
ρευστότητας.
(22)     Στο
πλαίσιο του
Ευρωπαϊκού
Εξαμήνου, η
Επιτροπή προέβη
σε σφαιρική
ανάλυση της
οικονομικής
πολιτικής της
Σλοβενίας.
Αξιολόγησε το
πρόγραμμα
σταθερότητας
και το εθνικό
πρόγραμμα
μεταρρυθμίσεων
και παρουσίασε
εμπεριστατωμένη
επισκόπηση.
Έχει λάβει
υπόψη, όχι μόνο
τη σημασία των
εγγράφων αυτών
για μια
διατηρήσιμη
δημοσιονομική
και
κοινωνικοοικονομική
πολιτική στη
Σλοβενία, αλλά
και τη
συμμόρφωσή
τους με τους
κανόνες και
τις
κατευθύνσεις
της ΕΕ,
δεδομένης της
ανάγκης
ενδυνάμωσης
της συνολικής
οικονομικής
διακυβέρνησης
της Ευρωπαϊκής
Ένωσης, μέσω
της
συνεκτίμησης
στοιχείων σε
επίπεδο ΕΕ
κατά τη λήψη
των
μελλοντικών
εθνικών
αποφάσεων. Οι
συστάσεις που
διατυπώνει στο
πλαίσιο του
Ευρωπαϊκού
Εξαμήνου
αντικατοπτρίζονται
στις συστάσεις
1 έως 9 κατωτέρω.
(23)     Βάσει
αυτής της
αξιολόγησης,
το Συμβούλιο
εξέτασε το
πρόγραμμα
σταθερότητας
της Σλοβενίας
και η γνώμη του[9]
αντικατοπτρίζεται
ειδικότερα στη
σύσταση 1 κατωτέρω.
(24)     Βάσει
της
εμπεριστατωμένης
επισκόπησης
της Επιτροπής
και της
παρούσας
αξιολόγησης,
το Συμβούλιο
εξέτασε το
εθνικό
πρόγραμμα
μεταρρυθμίσεων
και το
πρόγραμμα
σταθερότητας
της Σλοβενίας.
Οι συστάσεις
του, κατ’
εφαρμογή του
άρθρου 6 του
κανονισμού (ΕΕ)
αριθ. 1176/2011,
αποτυπώνονται,
ειδικότερα, σε
όλες τις
συστάσεις
κατωτέρω.
(25)     Στο
πλαίσιο του
Ευρωπαϊκού
Εξαμήνου, η
Επιτροπή προέβη
επίσης σε
ανάλυση της
οικονομικής
πολιτικής στην
ευρωζώνη συνολικά.
Πάνω σ’ αυτή τη
βάση, το
Συμβούλιο
εξέδωσε ειδικές
συστάσεις που
απευθύνονται
στα κράτη μέλη που
έχουν ως
νόμισμα το
ευρώ. Η
Σλοβενία θα
πρέπει επίσης
να διασφαλίσει
την πλήρη και
έγκαιρη εφαρμογή
αυτών των
συστάσεων.
ΣΥΝΙΣΤΑ
στη Σλοβενία
να αναλάβει
δράση κατά την
περίοδο 2013-2014 για
τα εξής:
1.           Για
το έτος 2013 και
μετά, να
εφαρμόσει και
να ενισχύσει
τη
δημοσιονομική
πολιτική,
στηριζόμενη
από επαρκώς
εξειδικευμένα
διαρθρωτικά
μέτρα, ώστε να διασφαλίσει
τη διόρθωση
του
υπερβολικού
ελλείμματος
μέχρι το 2015 κατά
διατηρήσιμο
τρόπο και τη
βελτίωση του διαρθρωτικού
ισοζυγίου που
προσδιορίζεται
στη σύσταση
του Συμβουλίου
στο πλαίσιο
της ΔΥΕ. Μετά τη
διόρθωση του
υπερβολικού
ελλείμματος,
να συνεχίσει
την προσπάθεια
διαρθρωτικής
προσαρμογής που
θα επιτρέψει
στη Σλοβενία
να επιτύχει
τον
μεσοπρόθεσμο
στόχο μέχρι το
2017. Η διατηρήσιμη
διόρθωση των
δημοσιονομικών
ανισορροπιών
απαιτεί την
εφαρμογή φιλόδοξων
διαρθρωτικών
μεταρρυθμίσεων,
που θα αυξήσουν
την ικανότητα
προσαρμογής
της οικονομίας
και θα
τονώσουν το
δυναμικό
ανάπτυξης και
απασχόλησης.
Να διασφαλίσει
δαπάνες που
ευνοούν την
ανάπτυξη, να
θεσπίσει μέτρα
για τη
βελτίωση της
φορολογικής
συμμόρφωσης
και να
εφαρμόσει
μέτρα που
αφορούν το
σκέλος των
δαπανών
υποστηριζόμενα
από
συστηματική
επανεξέταση
των δημόσιων
δαπανών σε όλα
τα κρατικά
επίπεδα. Να
βελτιώσει την
αξιοπιστία της
εξυγίανσης, να
ολοκληρώσει
την υιοθέτηση
ενός κανόνα
σχετικά με
ισοσκελισμένο
προϋπολογισμό/πλεόνασμα
της γενικής
κυβέρνησης σε
διαρθρωτικές
τιμές, να
καταστήσει
δεσμευτικό,
περιεκτικό και
διαφανές το
μεσοπρόθεσμο
δημοσιονομικό
πλαίσιο, και να
ενισχύσει τον
ρόλο των
ανεξάρτητων οργανισμών
που
διασφαλίζουν
την
παρακολούθηση
της
δημοσιονομικής
πολιτικής
μέχρι το τέλος
του 2013. Να λάβει
μέτρα για να
μειώσει
σταδιακά τις
ενδεχόμενες
υποχρεώσεις
του κράτους.
2.           Να
ενισχύσει τη
μακροπρόθεσμη
διατηρησιμότητα
του
συνταξιοδοτικού
συστήματος για
την περίοδο μετά
το 2020, με
περαιτέρω
προσαρμογή
όλων των
σχετικών
παραμέτρων,
συνδέοντας τη
νόμιμη ηλικία
συνταξιοδότησης
με το
προσδόκιμο
ζωής και διαφυλάττοντας
συγχρόνως την
επάρκεια των
συντάξεων. Να
συγκρατήσει
τις δαπάνες
μακροχρόνιας
περίθαλψης που
συνδέονται με
τη δημογραφική
γήρανση και να
βελτιώσει την
πρόσβαση σε
υπηρεσίες
δίνοντας
μεγαλύτερη
προτεραιότητα
στην κατ' οίκον
φροντίδα
έναντι της ιδρυματικής,
εστιάζοντας
περισσότερο
τις παροχές
που
χορηγούνται με
βάση τους
πόρους ζωής
και ενισχύοντας
την πρόληψη
κατά τρόπο που
να μειώνει τις
αναπηρίες ή
την εξάρτηση.
3.           Να
διασφαλίσει
ότι οι
εξελίξεις των
μισθών, ιδίως
του ελάχιστου
μισθού,
ευνοούν την
ανταγωνιστικότητα
και τη
δημιουργία
θέσεων εργασίας.
Να
παρακολουθεί
στενότερα τις
επιπτώσεις της
πρόσφατης
μεταρρύθμισης
της αγοράς
εργασίας και,
εάν χρειαστεί,
να εντοπίσει
τους τομείς στους
οποίους
απαιτείται
περαιτέρω
δράση για να ενισχυθεί
η δημιουργία
θέσεων
εργασίας και
να
αντιμετωπιστεί
η κατάτμηση,
μεταξύ άλλων,
με την
κανονιστική
ρύθμιση της
φοιτητικής
εργασίας. Να
λάβει
περαιτέρω μέτρα
για την αύξηση
της
απασχόλησης
νέων αποφοίτων
της
τριτοβάθμιας
εκπαίδευσης,
εργαζομένων
μεγαλύτερης
ηλικίας και
ατόμων χαμηλής
ειδίκευσης
επικεντρώνοντας
τους πόρους σε
κατάλληλα
προσαρμοσμένα
ενεργά μέτρα
πολιτικής για
την αγορά
εργασίας,
βελτιώνοντας
συγχρόνως την
αποτελεσματικότητά
τους. Να αντιμετωπίσει
την
αναντιστοιχία
δεξιοτήτων, με
τη βελτίωση
της ελκυστικότητας
των
προγραμμάτων
επαγγελματικής
εκπαίδευσης
και κατάρτισης
και με την
περαιτέρω ανάπτυξη
της
συνεργασίας με
τους
ενδιαφερόμενους
κατά την
αξιολόγηση των
αναγκών της
αγοράς εργασίας.
4.           Να
λάβει τα
αναγκαία
μέτρα, με τη
συνδρομή
ευρωπαϊκών
εταίρων, ώστε
να αναθέσει σε
ανεξάρτητο
σύμβουλο,
μέχρι τον
Ιούνιο του 2013, να
διεξαγάγει
ανάλυση της
ποιότητας των
τραπεζικών
στοιχείων
ενεργητικού σε
ολόκληρο το
σύστημα. Να
ολοκληρώσει
αυτήν τη δράση
το 2013,
σημειώνοντας
μεγαλύτερη
πρόοδο στην
περίπτωση των
δύο τραπεζών
που υπόκεινται
σε διαδικασία
κρατικής
ενίσχυσης,
ώστε να
επιταχυνθεί η
διόρθωση των ισολογισμών
τους. Να είναι
έτοιμη να
χορηγήσει συμπληρωματικά
κεφάλαια εάν η
μεταβίβαση
στοιχείων
ενεργητικού ή
η εξέταση της
ποιότητας των
στοιχείων
ενεργητικού
αποκαλύψει
συμπληρωματικές
ελλείψεις. Όλα
τα μέτρα,
μεταξύ των
οποίων οι
αντικειμενικές
αξιολογήσεις
κεφαλαιουχικών
αναγκών, η
μεταβίβαση στοιχείων
ενεργητικού
στην Εταιρεία
Διαχείρισης Τραπεζικών
Στοιχείων
Ενεργητικού,
το σύστημα προστασίας
στοιχείων ενεργητικού,
η
επιχειρησιακή
εφαρμογή των
μέτρων αναδιάρθρωσης,
θα πρέπει να
εφαρμοστούν με
πλήρη συμμόρφωση
προς τους
κανόνες
κρατικής
ενίσχυσης εάν
χορηγούνται
τέτοιες
ενισχύσεις.
Παράλληλα, να
αναπτύξει,
μέχρι τον
Μάρτιο του 2014,
και να εφαρμόσει
μια συνολική
τομεακή
στρατηγική για
να διασφαλίσει
τη διαχείριση
αποκατεστημένων
τραπεζών
σύμφωνη με τις
συνθήκες
ανταγωνισμού
και να
βελτιώσει σημαντικά
τη
διακυβέρνηση,
τη διαχείριση
των κινδύνων
και την
αποδοτικότητα
του τομέα,
μεταξύ άλλων, με
μέτρα
εξυγίανσης
κατά
περίπτωση. Να
αρχίσει αμέσως
τις προετοιμασίες
για την
αναγγελθείσα
ιδιωτικοποίηση
της NKBM και να
καθορίσει,
μέχρι τον
Σεπτέμβριο του
2013, ένα φιλόδοξο
χρονοδιάγραμμα
για την
εκχώρηση των
άμεσων και
έμμεσων
συμμετοχών του
κράτους σε
τράπεζες.
5.           Να
επανεξετάσει
το τραπεζικό
ρυθμιστικό
πλαίσιο μέχρι
το τέλος του 2013
και, βάσει
αυτής της
επανεξέτασης,
να ενισχύσει
την εποπτική
ικανότητα, τη
διαφάνεια και
την αποκάλυψη
στατιστικών
δεδομένων.
6.           Να
επιταχύνει τη
μεταρρύθμιση
κλειστών
επαγγελμάτων,
συμπεριλαμβανομένης
της σημαντικής
μείωσης των προϋποθέσεων
πρόσβασης σε
αυτά. Να
βελτιώσει το
επιχειρηματικό
περιβάλλον,
μεταξύ άλλων,
με τη διασφάλιση
της
ανεξαρτησίας
της Υπηρεσίας
Προστασίας του
Ανταγωνισμού
και παρέχοντας
επαρκή και αυτόνομη
χρηματοδότηση
σε αυτήν.
7.           Να
στηριχθεί σε
προηγούμενες
προσπάθειες
για να μειώσει
περαιτέρω τη
διάρκεια
πρωτοβάθμιων
δικαστικών
διαδικασιών σε
αστικές και
εμπορικές υποθέσεις,
καθώς και τον
αριθμό
εκκρεμουσών
υποθέσεων,
ειδικότερα των
υποθέσεων
επιβολής της
νομοθεσίας.
8.           Στο
πλαίσιο της
στρατηγικής
που η
κυβέρνηση προέβλεψε
να ολοκληρωθεί
μέχρι τον
Σεπτέμβριο του
2013, να
ταξινομήσει τα
βασικά και μη
βασικά κρατικά
στοιχεία
ενεργητικού
σύμφωνα με
οικονομικά
κριτήρια, με
σκοπό την
εκχώρηση μη
ουσιαστικών
στοιχείων ενεργητικού.
Να καταστήσει
την Κρατική
Εταιρεία Χαρτοφυλακίου
της Σλοβενίας
πλήρως
λειτουργική εγκαίρως
και να
μεταβιβάσει
τόσο την
ιδιοκτησία όσο
και τη
διαχείριση
όλων των
μετοχικών
μεριδίων στη SSH,
αποκλείοντας
ενδεχομένως
εκείνα που
συγκαταλέγονται
στον κατάλογο
για άμεση
πλήρη
ιδιωτικοποίηση.
Να διασφαλίσει
την
επαγγελματική
διαχείριση του
SSH εξ αρχής, κατά
περίπτωση με
την προσφυγή
σε διεθνείς εμπειρογνώμονες
και με σαφώς
καθορισμένη
σχέση υπό
συνθήκες
ανταγωνισμού
με τις εν λόγω
εταιρείες. Για
τα βασικά
μετοχικά
μερίδια, να
αναπτύξει
ειδικές τομεακές
στρατηγικές
για τη
βελτίωση της
αποδοτικότητας
και της
εταιρικής
διακυβέρνησης.
Να δημιουργήσει
ένα
υποχρεωτικό
και διαθέσιμο
στο κοινό μητρώο
καταγραφής των
διορισμών του
διοικητικού και
εποπτικού
συμβουλίου σε
κρατικές
επιχειρήσεις
με υποχρέωση
δημοσιοποίησης
των
συμφερόντων.
Να διασφαλίσει
ότι το
ρυθμιστικό
πλαίσιο
διευκολύνει
την εκχώρηση μη
ουσιαστικών
κρατικών
στοιχείων
ενεργητικού και
τη μείωση των
διοικητικών
εμποδίων.
9.           Να
προσδιορίσει
και να αρχίσει
τις εργασίες
για την άρση
όλων των
υφιστάμενων
νομικών και
διοικητικών
κωλυμάτων για
τη διατηρήσιμη
αναδιάρθρωση
υπερχρεωμένων/υποκεφαλαιοποιημένων
εταιρειών που
είναι ωστόσο
βιώσιμες, με
λύσεις
προσανατολισμένες
στην αγορά. Στο
πλαίσιο αυτό,
να λάβει μέτρα
για να
διασφαλίσει
τον κατάλληλο
επιμερισμό
βαρών με τον
ιδιωτικό
τομέα, την
αύξηση των ιδιωτικών
επενδύσεων,
καθώς και των
άμεσων ξένων
επενδύσεων,
και τη
βελτίωση της
αποτελεσματικότητας
προβληματικών
επιχειρήσεων
ως μέρος της
διαδικασίας
αναδιάρθρωσής
τους. Να
θεσπίσει το
αναγκαίο
νομικό πλαίσιο
για
εξωδικαστική
αναδιάρθρωση,
μέχρι τον Σεπτέμβριο
του 2013,
διασφαλίζοντας
τη συνοχή του
με τις ισχύουσες
διατάξεις σε
θέματα
αφερεγγυότητας
και να
προβλέψει
κίνητρα για
τους πιστωτές
και τους
μετόχους ώστε
να
επιτυγχάνουν
εξωδικαστικές
συμφωνίες αναδιάρθρωσης.
Να βελτιώσει
την επιβολή
διαδικασιών
αφερεγγυότητας
εταιρειών και
ένδικων διευθετήσεων,
μεταξύ αυτών
και την ταχεία
επίλυση εκκρεμουσών
δικαστικών
υποθέσεων που
αφορούν διαδικασίες
πτώχευσης,
ώστε να
μεγιστοποιηθεί
η αξία
ανάκτησης και
να διευκολυνθεί
η έγκαιρη και
αποτελεσματική
διευθέτηση μη
εξυπηρετούμενων
δανείων.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011,
σ. 25.
[3]               COM(2013)
374 final.
[4]               P7_TA(2013)0052 και P7_TA(2013)0053.
[5]               Απόφαση
2013/208/ΕΕ του
Συμβουλίου της
22ας Απριλίου 2013.
[6]               COM(2012) 750 final.
[7]               COM(2012) 751 final.
[8]               SWD(2013) 122 final.
[9]               Σύμφωνα με
το άρθρο 5
παράγραφος 2
του κανονισμού
(ΕΚ) αριθ. 1466/97.


Avis juridique important

|

32001H0551

Σύσταση της Επιτροπής, της 4ης Ιουλίου 2001, για την ανάπτυξη νομικού και επιχειρηματικού πλαισίου για συμμετοχή του ιδιωτικού τομέα στην αξιοποίηση τηλεματικών υπηρεσιών πληροφοριών για την κυκλοφορία και τις μετακινήσεις (ΤΤΙ) στην Ευρώπη (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1102]

Επίσημη Εφημερίδα αριθ. L 199 της 24/07/2001 σ. 0020 - 0022

Σύσταση της Επιτροπήςτης 4ης Ιουλίου 2001για την ανάπτυξη νομικού και επιχειρηματικού πλαισίου για συμμετοχή του ιδιωτικού τομέα στην αξιοποίηση τηλεματικών υπηρεσιών πληροφοριών για την κυκλοφορία και τις μετακινήσεις (ΤΤΙ) στην Ευρώπη[κοινοποιηθείσα υπό τον αριθμό Ε(2001) 1102](Κείμενο που παρουσιάζει ενδιαφέρον για τον ΕΟΧ)(2001/551/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,Εκτιμώντας τα ακόλουθα:(1) Στα συμπεράσματά του το Συμβούλιο "Μεταφορών" που πραγματοποιήθηκε στο Λουξεμβούργο στις 17 Ιουνίου 1997, θεωρεί ότι η ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 20ής Μαΐου 1997, σχετικά με την κοινοτική στρατηγική και το πλαίσιο για την ανάπτυξη της τηλεματικής οδικών μεταφορών στην Ευρώπη και προτάσεις για αρχικές δράσεις(1), συνιστά κατάλληλη βάση για ανάληψη επακόλουθης δράσης.(2) Απαιτείται εναρμονισμένη προσέγγιση των διευρωπαϊκών υπηρεσιών πληροφοριών για την κυκλοφορία και τις μετακινήσεις στην Ευρώπη (ΤΤΙ) και ότι ηομάδα εργασίας με εκπροσώπους υψηλού επιπέδου που διορίστηκαν από τα κράτη μέλη, η οποία συστάθηκε σύμφωνα με τις υποδείξεις του Συμβουλίου στο ψήφισματου της 28ης Σεπτεμβρίου 1995(2), υπό την προεδρία της Επιτροπής, θα παράσχει κατάλληλο μηχανισμό για το σκοπό αυτό.(3) Αναγνωρίζεται ότι οι φορείς εκμετάλλευσης υπηρεσιών ΤΤΙ πρέπει να είναι πλήρως ενήμεροι ως προς τις απαιτήσεις όσον αφορά τη συμμόρφωση με την πολιτική ασφάλειας και λοιπές πολιτικές που προβλέπονται για την προστασία του δημοσίου συμφέροντος. Ιδιαίτερα, όπου οι υπηρεσίες ΤΤΙ χρησιμοποιούν συστήματα επεξεργασίας δεδομένων, θα πρέπει, ανεξάρτητα από την εθνικότητα ή τον τόπο εγκατάστασης των φυσικών προσώπων, να σέβονται τα θεμελιώδη δικαιώματα και ελευθερίες τους όσον αφορά τα δεδομένα προσωπικού χαρακτήρα και την ιδιωτική ζωή, σύμφωνα με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(3) και με την οδηγία 97/66/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής στον τηλεπικοινωνιακό τομέα(4).(4) Είναι επίσης σημαντικό να υπάρξει πλήρης αξιοποίηση των διαθέσιμων δεδομένων και πηγών πληροφοριών από τις δημόσιες αρχές, ώστε να εξασφαλίζεται οικονομικότερη παροχή πληροφοριών και δεδομένων, τα οποία είναι απαραίτητα για την ευρεία αξιοποίηση υπηρεσιών ΤΤΙ.(5) Η αξιοποίηση των υπηρεσιών ΤΤΙθα επιταχυνθεί με τη συγκρότηση εταιρικών σχέσεων μεταξύ του δημόσιου και του ιδιωτικού τομέα, ενώ οι σχετικές για την εν λόγω σύμπραξη αρχές στο διευρωπαϊκό δίκτυο μεταφορών καθορίζονται στην ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών, της 10ης Σεπτεμβρίου 1997, σχετικά με τις κοινοπραξίες δημοσίου-ιδιωτικού τομέα σε έργα του διευρωπαϊκού δικτύου μεταφορών(5).(6) Με την απόφαση αριθ. 1336/97/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1997, σχετικά με το σύνολο των προσανατολισμών για τα διευρωπαϊκά δίκτυα στον τομέα των τηλεπικοινωνιών(6) ενθαρρύνεται η συνεργασία δημόσιου και ιδιωτικού τομέα για εφαρμογές ΤΤΙ μέσω συμπράξεων.(7) Στο ψήφισμα του Συμβουλίου, της 19ης Ιουλίου 1999, αναφορικά με τη συμμετοχή της Ευρώπης σε μια νέα γενιά υπηρεσιών δορυφορικής πλοήγησης - Galileo(7) αναγνωρίζεται ότι ένα ευρωπαϊκό σύστημα δορυφορικής πλοήγησης θα έχει θετικό αντίκτυπο στην ανάπτυξη υπηρεσιών πληροφοριών σχετικά με την κυκλοφορία και τις μετακινήσεις.(8) Μπορεί να ενθαρρυνθεί η συμμετοχή του ιδιωτικού τομέα στην ανάπτυξη υπηρεσιών ΤΤΙ, παρέχοντας τη δυνατότητα για ανεξάρτητη παρακολούθηση της κυκλοφορίας, συμπεριλαμβανομένης της δυνατότητας εγκατάστασης και συντήρησης εξοπλισμού παρακολούθησης της κυκλοφορίας κατά μήκος των δημόσιων οδών με παράλληλη τήρηση των απαιτήσεων ασφάλειας. Περαιτέρω, τα τηλεματικά συστήματα και υπηρεσίες πληροφοριών για τις μετακινήσεις μπορούν να συμβάλουν στην ανάπτυξη αποδοτικών, ασφαλών και φιλικών προς το περιβάλλον υπηρεσιών μεταφορών, μεταξύ άλλων απαιτώντας από τους παρόχους υπηρεσιών να συνεργάζονται με τις αρχές στην αντιμετώπιση κυκλοφοριακών συμβάντων και έκτακτων καταστάσεων στις μεταφορές. Οι ιδιόκτητες πληροφορίες και δεδομένα διαθέτουν, ωστόσο, εμπορική αξία, η οποία θα πρέπει να γίνεται σεβαστή σύμφωνα με την οδηγία 96/9/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων(8), ακόμη και αν διατίθενται στις δημόσιες αρχές.(9) Οι τηλεματικές υπηρεσίες ΤΤΙ διαθέτουν το δυναμικό για προαγωγή βέλτιστης χρήσης των δικτύων μεταφορών, συμμορφούμενες με τις πολιτικές των αρχών για διαχείριση της κίνησης και της κινητικότητας, καθώς και με τη λειτουργική ιεράρχηση των οδών.(10) Οι πάροχοι υπηρεσιών ΤΤΙ θα πρέπει να είναι ελεύθεροι να αναπτύσσουν και να προσφέρουν τις υπηρεσίες και τα προϊόντα τους σε εμπορική βάση και να μην υπόκεινται σε υποχρεώσεις που επιβάλλονται από δημόσιες αρχές και δημόσιες υπηρεσίες, εκτός από τους κανονισμούς που, μεταξύ άλλων, αφορούν τη δημόσια ασφάλεια.(11) Η παρούσα σύσταση αποσκοπεί στο να συμβάλει στην κοινοτική στρατηγική και πλαίσιο για την αξιοποίηση τηλεματικής οδικών μεταφορών στην Ευρώπη και, έπειτα από κατάλληλο χρονικό διάστημα, θα επανεξεταστεί από την Επιτροπή ώστε να καθοριστεί κατά πόσον απαιτείται ανάληψη περαιτέρω δράσης εκ μέρους της Κοινότητας για συντονισμό των δράσεων στα κράτη μέλη.(12) Σύμφωνα με την αρχή της επικουρικότητας, θα πρέπει να αναπτυχθεί, σε εθνικό και τοπικό επίπεδο, νομικό και επιχειρηματικό πλαίσιο για υπηρεσίες και προϊόντα ΤΤΙ. Αναγνωρίζοντας μολαταύτα την ανάγκη συντονισμού σε ευρωπαϊκό επίπεδο, θα πρέπει να διαδοθούν ευρύτερα πληροφορίες σχετικά με εθνικές και τοπικές πρωτοβουλίες, δράσεις ή προβλεπόμενα μέτρα στον τομέα των ΤΤΙ. Θα πρέπει να αναπτυχθεί το κανονιστικό πλαίσιο για υπηρεσίες και προϊόντα ΤΤΙ ώστε να αποφεύγονται καταστάσεις όπου ένας πάροχος υπηρεσιών ΤΤΙ είναι υποχρεωμένος να διαπραγματεύεται με πλήθος εθνικών, περιφερειακών και τοπικών αρχών διαδοχικά, προτού του επιτραπεί να προσφέρει μια νέα υπηρεσία.(13) Κρίνοντας πρόωρη τη θέσπιση κανονισμού ή οδηγίας, θεωρείται ότι καλύτερα αποτελέσματα μπορούν να επιτευχθούν μέσω σύστασης,ΣΥΝΙΣΤΑ:1. Σκοπός και στόχοςΚαλούνται τα κράτη μέλη να αναπτύξουν κατάλληλο νομικό και επιχειρηματικό πλαίσιο για συμμετοχή του ιδιωτικού τομέα στην αξιοποίηση τηλεματικών υπηρεσιών πληροφοριών για την κυκλοφορία και τις μετακινήσεις (ΤΤΙ) στην Ευρώπη.Στόχος του εν λόγω πλαισίου είναι η ενθάρρυνση της εμπορικής αξιοποίησης υπηρεσιών προστιθέμενης αξίας που παρέχονται σε μετακινούμενους, παράλληλα με τη βελτίωση υφιστάμενων και προγραμματιζόμενων δημόσιων πηγών πληροφοριών για μετακινήσεις, όπως ειδήσεις μετακινήσεων, μέσω ραδιοτηλεοπτικών εκπομπών και διαδικτύου, και γραμμές τηλεφωνικών πληροφοριών.2. Διευκόλυνση πανευρωπαϊκών υπηρεσιών ΤΤΙΤα κράτη μέλη καλούνται να συνεργαστούν για την καθιέρωση πανευρωπαϊκών υπηρεσιών ΤΤΙ, συμμετέχοντας στις εργασίες της ομάδας εργασίας υψηλού επιπέδου της οποίας προεδρεύει η Επιτροπή. Τα κράτη μέλη πρέπει να ενημερώνουν την Επιτροπή σχετικά με τις εθνικές πρωτοβουλίες, δράσεις ή προβλεπόμενα μέτρα στον τομέα των υπηρεσιών και προϊόντων ΤΤΙ.3. Κανονιστικό πλαίσιο για υπηρεσίες ΤΤΙΤα κράτη μέλη θα πρέπει να λαμβάνουν μέτρα για εναρμόνιση των απαιτήσεων για υπηρεσίες ΤΤΙ σε εθνικό, περιφερειακό και τοπικό επίπεδο. Για το σκοπό αυτό, τα κράτη μέλη καλούνται να αναλάβουν τις ακόλουθες δράσεις:α) δημοσίευση και διάθεση των απαιτήσεων και της ισχύουσας νομοθεσίας και κανονισμών που αναφέρονται στη δημόσια ασφάλεια, την ασφάλεια της κυκλοφορίας, τη διαχείριση μεταφορών και κυκλοφορίας, την προστασία της ιδιωτικής ζωής και των δεδομένων προσωπικού χαρακτήρα, με τα οποία πρέπει να συμμορφώνονται οι πάροχοι υπηρεσιών ΤΤΙ κατά την παροχή των υπηρεσιών τους, σε εθνικό, περιφερειακό και τοπικό επίπεδο·β) ενθάρρυνση της θέσπισης, εκ μέρους δημόσιων αρχών και δημόσιων υπηρεσιών, πρότυπων συμβάσεων και συμφωνιών όσον αφορά το επίπεδο των παρεχόμενων υπηρεσιών, για την παροχή δεδομένων κυκλοφορίας και μετακινήσεων, για όλα τα μέσα μεταφοράς, σε φορείς εκμετάλλευσης και χρήστες, είτε εμπορικούς είτε του ευρύτερου ιδιωτικού τομέα·γ) ενθάρρυνση των δημόσιων αρχών και των δημόσιων υπηρεσιών που είναι υπεύθυνες για τη λειτουργία επιγραμμικού (on-line) εξοπλισμού ανίχνευσης και παρακολούθησης της κυκλοφορίας, να διαθέτουν τα δεδομένα, σε πραγματικό χρόνο, σε όλους τους παρόχους υπηρεσιών ΤΤΙ επί ίσοις όροις·δ) προώθηση συμπράξεων δημόσιου-ιδιωτών για την παροχή υπηρεσιών ΤΤΙ.4. Ιδιόκτητα δεδομένα κυκλοφορίας και μετακινήσεωνΓια το συμφέρον της προώθησης της ταχείας ανάπτυξης ευρωπαϊκών υπηρεσιών και προϊόντων ΤΤΙ, καθώς και για την ενθάρρυνση του ανταγωνισμού στην αγορά και της ποιοτικής βελτίωσης των υπηρεσιών ΤΤΙ, καλούνται τα κράτη μέλη να πραγματοποιήσουν τις ακόλουθες δράσεις:α) οποτεδήποτε είναι δυνατό, να ενθαρρύνουν τις δημόσιες αρχές και τις δημόσιες υπηρεσίες να παρέχουν στους ιδιωτικούς φορείς εκμετάλλευσης υπηρεσιών ΤΤΙ τη δυνατότητα εγκατάστασης και συντήρησης ιδίου εξοπλισμού παρακολούθησης της κυκλοφορίας σε δημόσιες οδούς, ο οποίος θα λειτουργεί ως ιδιόκτητος εξοπλισμός·β) να αναπτύσσουν, να δημοσιεύουν και να διαθέτουν, προς όφελος όλων των φορέων εκμετάλλευσης υπηρεσιών ΤΤΙ, ασφαλείς διαδικασίες για την εγκατάσταση, λειτουργία και συντήρηση εξοπλισμού παρακολούθησης της κυκλοφορίας σε δημόσιες οδούς·γ) να προσδιορίζουν, να δημοσιεύουν και να διαθέτουν τις απαιτήσεις που επιβάλλονται σε παρόχους υπηρεσιών ΤΤΙ και που αφορούν - για λόγους δημόσιας ασφάλειας - άμεση κοινοποίηση στις αρχές δεδομένων ή πληροφοριών που λαμβάνουν σχετικά με έκτακτες καταστάσεις και μείζονα κυκλοφοριακά συμβάντα·δ) να θεσπίζουν μέτρα που εγγυώνται ότι οι δημόσιες αρχές και οι δημόσιες υπηρεσίες διασφαλίζουν την εμπορική αξία όλων των ιδιόκτητων δεδομένων κυκλοφορίας και πληροφοριών κυκλοφορίας που παρέχονται σε αυτούς από ιδιωτικούς παρόχους υπηρεσιών ΤΤΙ.5. Τήρηση της ιεράρχησης του οδικού δικτύου και των στρατηγικών διαχείρισης της κυκλοφορίαςΓια να εξασφαλιστεί ότι τα προϊόντα και οι υπηρεσίες ΤΤΙ ακολουθούν τις συνιστώμενες διαδρομές διερχόμενης κυκλοφορίας και αποθαρρύνουν την χρησιμοποίηση ακατάλληλων οδών, τα κράτη μέλη καλούνται να δημοσιεύουν και να διαθέτουν σε παρόχους υπηρεσιών ΤΤΙ, καθώς επίσης και στους υπεύθυνους για την ανάπτυξη και την έκδοση βάσεων δεδομένων πλοήγησης, λεπτομερή στοιχεία ιεράρχησης του οδικού δικτύου σχετικά με τη διερχόμενη κυκλοφορία και για διάφορες κατηγορίες κυκλοφορίας, καθώς και τις υφιστάμενες απαιτήσεις και κατευθυντήριες γραμμές για τη διαχείριση της κυκλοφορίας σε τοπικό επίπεδο. Αλλαγές στην ιεράρχηση του οδικού δικτύου θα πρέπει να δημοσιεύονται αμέσως.6. Απαραίτητοι όροι για υπηρεσίες ΤΤΙΤα κράτη μέλη καλούνται να εξασφαλίζουν ότι οι πάροχοι υπηρεσιών ΤΤΙ διαθέτουν την ελευθερία να αναπτύξουν τις υπηρεσίες και τα προϊόντα τους σε εμπορική βάση. Οι μόνες υποχρεώσεις που τους επιβάλλονται εκ μέρους δημόσιων αρχών και δημόσιων υπηρεσιών είναι αυτές που αφορούν τη δημόσια ασφάλεια, την ασφάλεια της κυκλοφορίας, τη διαχείριση των μεταφορών και της κυκλοφορίας και της προστασίας της ιδιωτικής ζωής και των δεδομένων προσωπικού χαρακτήρα, όπως προβλέπονται στην παρούσα σύσταση.7. Εκθέσεις προόδουΤα κράτη μέλη καλούνται να αναφέρουν στην Επιτροπή την πραγματοποιηθείσα πρόοδο όσον αφορά την καθιέρωση του κατάλληλου εθνικού πλαισίου για υπηρεσίες ΤΤΙ εντός δύο ετών από την ημερομηνία δημοσίευσης της παρούσας σύστασης στην Επίσημη Εφημερίδα των Ευρωπαϊκών Κοινοτήτων.Η παρούσα σύσταση απευθύνεται στα κράτη μέλη.Βρυξέλλες, 4 Ιουλίου 2001.Για την ΕπιτροπήErkki LiikanenΜέλος της Επιτροπής(1) COM(1997) 223 τελικό.(2) ΕΕ C 264 της 11.10.1995, σ. 1.(3) ΕΕ L 281 της 23.11.1995, σ. 31.(4) ΕΕ L 24 της 30.1.1998, σ. 1.(5) COM(1997) 453 τελικό.(6) ΕΕ L 183 της 11.7.1997, σ. 12.(7) ΕΕ C 221 της 3.8.1999, σ. 1.(8) ΕΕ L 77 της 27.3.1996, σ. 20.


Avis juridique important

|

31988H0285

88/285/ΕΟΚ: Σύσταση της Επιτροπής της 29ης Μαρτίου 1988 για τη χρηματοδότηση από τρίτους

Επίσημη Εφημερίδα αριθ. L 122 της 12/05/1988 σ. 0075 - 0076

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 29ης Μαρτίου 1988  για τη χρηματοδότηση από τρίτους  (88/285/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 155,  Εκτιμώντας:  ότι η Επιτροπή έχει υποβάλει ανακοίνωση στις 29 Μαρτίου 1988 με τίτλο «Επιτάχυνση του ρυθμού επενδύσεων στον τομέα της ενεργειακής απόδοσης μέσω χρηματοδότησης από τρίτους»·  ότι το Συμβούλιο Ενέργειας της 2ας Ιουνίου 1987, το οποίο εξέτασε στην ανακοίνωση της Επιτροπής «Για τη συνέχιση της πολιτικής ενεργειακής απόδοσης στην Κοινότητα», δέχτηκε ευνοϊκά την προσέγγιση της Επιτροπής σχετικά με την επίτευξη του στόχου της ενεργειακής απόδοσης που έθεσε το Συμβούλιο για το 1995·  ότι στα συμπεράσματά του το Συμβούλιο Ενέργειας της 26ης Νοεμβρίου 1986 ζήτησε την προώθηση νέων χρηματοδοτικών μέσων για τις επενδύσεις στον τομέα της ενεργειακής απόδοσης ώστε να μειωθεί η προσφυγή στα δημόσια κονδύλια·  ότι στα ψηφίσματα του Συμβουλίου της 9ης Ιουνίου 1980 (1) και της 15ης Ιανουαρίου 1985 (2) ζητείται η καταβολή στην Κοινότητα μεγαλυτέρων προσπαθειών για την εξοικονόμηση ενέργειας και τη μείωση της κατανάλωσης πετρελαίου και των εισαγωγών πετρελαίου και με τα οποία παρέχονται στα κράτη μέλη οι κατευθυντήριες γραμμές για ένα βασικό πρόγραμμα εξοικονόμησης ενέργειας·  ότι με τη σύσταση 82/604/ΕΟΚ του Συμβουλίου (3) ενθαρρύνονται οι επενδύσεις στον τομέα της ορθολογικής χρησιμοποίησης της ενέργειας·  ότι η σημαντική βελτίωση που παρατηρήθηκε όσον αφορά την αποδοτική χρήση της ενέργειας στην Ευρωπαϊκής Κοινότητα κατά την περίοδο 1983/85 δεν συνεχίστηκε κατά την περίοδο 1985/87·  ότι η σημαντική μείωση των τιμών ενέργειας είχε σαν αποτέλεσμα την απροθυμία των επενδυτών να πραγματοποιούν επενδύσεις που στοχεύουν άμεσα στην αποδοτική χρησιμοποίηση της ενέργειας·  ότι υπάρχουν ακόμα σημαντικές ανεκμετάλλευτες δυνατότητες για οικονομικά βιώσιμες επενδύσεις στον τομέα αυτό·  ότι η πραγματοποίηση του στόχου της ενεργειακής απόδοσης που έθεσε το Συμβούλιο για το 1995, θα απαιτήσει σημαντική επιτάχυνση του ρυθμού των επενδύσεων αυτών·  ότι η χρηματοδότηση από τρίτους μπορεί να αποτελέσει για την Κοινότητα μηχανισμό που δίνει ελπίδες κινητοποίησης ιδιωτικών κεφαλαίων σημαντικού ύψους που απαιτούνται για την πραγματοποίηση ειδικών επενδύσεων ενεργειακής απόδοσης·  ότι οι μέθοδοι της χρηματοοικονομικής τεχνικής που αναπτύσσονται από την Επιτροπή αποτελούν έναν ιδιαίτερα αποδοτικό τρόπο για την κινητοποίηση ιδιωτικών κεφαλαίων προς τους στόχους προτεραιότητας της Κοινότητας·  ότι η Ευρωπαϊκή Τράπεζα Επενδύσεων αφιερώνει ήδη ένα σημαντικό μέρος των πόρων της για την ορθολογική χρήση της ενέργειας και ότι είναι σκόπιμο να ενθαρρυνθεί στην επιδίωξή της αυτή,  ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Τα κράτη μέλη πρέπει να λάβουν τα ακόλουθα μέτρα για την προώθηση της χρηματοδότησης από τρίτους για επενδύσεις στον τομέα της ενεργειακής απόδοσης:  α) άρση όλων των νομοθετικών ή διοικητικών εμποδίων που τίθενται στη χρηματοδότηση από τρίτους για επενδύσεις στον τομέα της ενεργειακής απόδοσης, και ιδίως των εμποδίων που δεν επιτρέπουν στις τοπικές αρχές να εκμεταλλευτούν την προσφορά υπηρεσιών χρηματοδότησης από τρίτους·  β) ενεργό προώθηση της μεθόδου αυτής στο δημόσιο τομέα·  γ) κατάρτιση εθνικών προτύπων συμβάσεων χρηματοδότησης από τρίτους όπου σαν βάση θα λαμβάνονται οι συμβάσεις που έχει καταρτίσει η Επιτροπή·  δ) ενθάρρυνση των επιχειρήσεων του ιδιωτικού ή του δημόσιου τομέα, και ιδιαίτερα εκείνων που ασχολούνται με την προμήθεια ενέργειας, να παίξουν ρόλο ευρύτερο, παρέχοντας υπηρεσίες χρηματοδότησης από τρίτους·  ε) μέτρα ενθάρρυνσης και προώθησης της παροχής των ανωτέρω υπηρεσιών από κοινωφελείς επιχειρήσεις ηλεκτρισμού και εταιρείες διανομής φυσικού αερίου, ιδιαίτερα στον τριτογενή τομέα και στον τομέα κατασκευής πολυκατοικιών καθώς και στις μικρομεσαίες επιχειρήσεις·  στ) παροχή επιχορηγήσεων σε πολυκατοικίες και μικρότερες εμπορικές ή βιομηχανικές επιχειρήσεις προκειμένου να καλύψουν τις δαπάνες των ελέγχων που πραγματοποιούνται από αναγνωρισμένες εταιρείες παροχής υπηρεσιών στον τομέα της ενέργειας και της χρηματοδότησης από τρίτους·  ζ) μέτρα για την επιτύχυνση της δημιουργίας εταιρειών χρηματοδότησης από τρίτους στον τομέα της ενεργειακής απόδοσης, παρέχοντας οικονομικά κίνητρα, όπως πρόσβαση σε δάνεια με αναβολή καταβολής των τόκων, άμεση κρατική συμμετοχή στο μετοχικό κεφάλαιο ή χρηματοπιστωτικές εγγυήσεις·  η) κατάρτιση εκτεταμένων προγραμμάτων ενημέρωσης με στόχο την προώθηση της προσφυγής σε χρηματοδότηση από τρίτους για επενδύσεις στον τομέα της ενεργειακής απόδοσης, σε όλους τους κλάδους της οικονομίας·  θ) συνεργασία με την Επιτροπή και τα άλλα κράτη μέλη ώστε να εξετάζεται τακτικά η πρόοδος που σημειώνεται καθώς και η ανάγκη συμπληρωματικών μέτρων στον τομέα αυτό.  Άρθρο 2  Τα κράτη μέλη συνεργάζονται με την Επιτροπή για ανά διετία επανεξέταση, κατά τα επόμενα οκτώ χρόνια, των μέτρων που λαμβάνονται βάσει της παρούσας σύστασης.  Άρθρο 3  Η παρούσα σύσταση απευθύνεται στα κράτη μέλη.  Βρυξέλλες, 29 Μαρτίου 1988.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. C 149 της 18. 6. 1980, σ. 3.  (2) ΕΕ αριθ. C 20 της 22. 1. 1985, σ. 1.  (3) ΕΕ αριθ. L 247 της 23. 8. 1982, σ. 9.


Σημαντική ανακοίνωση νομικού περιεχομένου

|

52005SC0233

Σύσταση για γνώµη του Συµßουλίου κατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Σλοβενίας, 2004-2007  /* SEC/2005/0233 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 16.2.2005SEC(2005) 233 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Σλοβενίας, 2004-2007(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1], ορίζει ότι τα μη μετέχοντα κράτη μέλη, δηλαδή εκείνα που δεν έχουν υιοθετήσει το ενιαίο νόμισμα, υποχρεούνται να υποβάλλουν προγράμματα σύγκλισης στο Συμβούλιο και την Επιτροπή. Σύμφωνα με το άρθρο 9 του εν λόγω κανονισμού, το Συμβούλιο οφείλει να εξετάσει έκαστο πρόγραμμα σύγκλισης με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο καλείται να εκδώσει γνώμη, μετά από εξέταση του προγράμματος. Σύμφωνα με τον κανονισμό, τα κράτη μέλη πρέπει να υποβάλλουν ετησίως επικαιροποιημένα προγράμματα σύγκλισης, τα οποία μπορούν, επίσης, να εξεταστούν από το Συμβούλιο σύμφωνα με τις ίδιες διαδικασίες.Οι δέκα χώρες που προσχώρησαν στην ΕΕ την 1η Μαΐου 2004 δεν μετέχουν στο ενιαίο νόμισμα. Ωστόσο, ανέλαβαν τη δέσμευση να υποβάλουν προγράμματα σύγκλισης μέχρι τις 15 Μαΐου 2004, καθώς και την πρώτη επικαιροποίηση των προγραμμάτων αυτών προς τα τέλη του 2004.Το πρώτο πρόγραμμα σύγκλισης της Σλοβενίας, που κάλυπτε την περίοδο 2004-2007, υπεβλήθη στις 14 Μαΐου 2004 και εξετάστηκε από το Συμβούλιο στις 5 Ιουλίου 2004. Η Σλοβενία υπέβαλε επικαιροποίηση του δικού της προγράμματος σύγκλισης στις 10 Ιανουαρίου 2005. Οι υπηρεσίες της Επιτροπής προέβησαν σε τεχνική αξιολόγηση του εν λόγω επικαιροποιημένου προγράμματος, λαμβάνοντας υπόψη τα πορίσματα των οικονομικών προβλέψεων που οι υπηρεσίες της Επιτροπής διατύπωσαν το φθινόπωρο του 2004, καθώς και τον κώδικα δεοντολογίας[2] , την από κοινού συμφωνηθείσα μέθοδο υπολογισμού της δυνητικής παραγωγής, τις συστάσεις που περιλαμβάνονται στους γενικούς προσανατολισμούς οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, για την ενίσχυση του συντονισμού των δημοσιονομικών πολιτικών[3] Από την εν λόγω αξιολόγηση προέκυψαν τα ακόλουθα συμπεράσματα:-  Στις 10 Ιανουαρίου 2005, η Σλοβενία υπέβαλε την πρώτη επικαιροποίηση του δικού της προγράμματος σύγκλισης, που καλύπτει την περίοδο 2004-2007. Ζητήθηκε δε χρονικό περιθώριο έξι εβδομάδων λόγω της αλλαγής κυβέρνησης μετά τις κοινοβουλευτικές εκλογές του Οκτωβρίου 2004. Το πρόγραμμα πληροί εν μέρει τις απαιτήσεις παροχής πληροφοριακών στοιχείων του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Συγκεκριμένα, οι κρατικοί λογαριασμοί εξακολουθούν να μην ανταποκρίνονται πλήρως στα πρότυπα ΕΣΟΛ95, γεγονός που προκύπτει από το μεγάλο μερίδιο των «λοιπών» εσόδων και δαπανών ως ποσοστό του ΑΕΠ. Ως εκ τούτου, η Σλοβενία καλείται να συμμορφωθεί με τις απαιτήσεις υποβολής πληροφοριακών στοιχείων.-  Το μακροοικονομικό σενάριο στο οποίο βασίζεται το επικαιροποιημένο πρόγραμμα σύγκλισης έχει αναθεωρηθεί προς τα πάνω σε σύγκριση με το πρόγραμμα σύγκλισης του Μαΐου του 2004, με γνώμονα τις θετικές εξελίξεις στο εγχώριο και το διεθνές περιβάλλον. Το νέο σενάριο συμβαδίζει εν πολλοίς με τις προβλέψεις μέχρι το 2006 που οι υπηρεσίες της Επιτροπής διατύπωσαν το φθινόπωρο του 2004 και είναι δυνατό να θεωρηθεί αξιόπιστο. Η αύξηση του πραγματικού ΑΕΠ, η οποία κυμαίνεται σε ποσοστό κατά τι χαμηλότερο από 4% καθ’ όλη τη χρονική περίοδο που καλύπτει το πρόγραμμα, στηρίζεται στην παραδοχή ότι η οικονομία θα παραμείνει ανθεκτική. Οι προβλεπόμενοι ρυθμοί ανάπτυξης δεν απέχουν πολύ από τη δυνητική οικονομική ανάπτυξη βάσει του προγράμματος όπως αυτή έχει υπολογισθεί από τις υπηρεσίες της Επιτροπής σύμφωνα με την από κοινού συμφωνηθείσα μεθοδολογία. Ο πληθωρισμός προβλέπεται να σταθεροποιηθεί σε ποσοστό κατώτερο του 3,0% (με βάση τον δείκτη τιμών καταναλωτή) μετά το 2005, ενώ η πρόβλεψη γι’ αυτόν καταδεικνύει μάλλον ευνοϊκές προσδοκίες για τις μελλοντικές εξελίξεις όσον αφορά τις τιμές. Οι υπηρεσίες της Επιτροπής υιοθετούν επιφυλακτικότερη στάση έναντι της διαδικασίας αποκλιμάκωσης του πληθωρισμού λόγω των διαρθρωτικών ατελειών, ιδίως στον τομέα των μη εμπορεύσιμων αγαθών, οι οποίες κρατούν τον πληθωρισμό σαφώς πάνω από τον μέσον όρο της ΕΕ.-  Η αποκλιμάκωση του πληθωρισμού διεκόπη τον Μάιο του 2004, οπότε ο ετήσιος ρυθμός αύξησης του πληθωρισμού με βάση τον ΕνΔΤΚ ενισχύθηκε εκ νέου σε σχεδόν 4% έπειτα από τη μείωσή του στο 3,5% από τον Ιανουάριο έως τον Μάρτιο. Σύμφωνα με τις αρχές, η έξαρση του πληθωρισμού ήταν κυρίως απόρροια της αύξησης των τιμών του πετρελαίου και των ειδικών φόρων κατανάλωσης επί του καπνού. Καίτοι ο πληθωρισμός σε δωδεκάμηνη βάση επανήλθε στο 3,4% μέχρι τον Οκτώβριο, το Νοέμβριο ενισχύθηκε εκ νέου σε 3,8% λόγω της αύξησης των τιμών των τροφίμων και των καυσίμων. Υπό την επίδραση της μείωσης του πληθωρισμού, τα βραχυπρόθεσμα επιτόκια μειώθηκαν από 6% σε 4%, ενώ τα μακροπρόθεσμα επιτόκια ελαττώθηκαν από ποσοστό που υπερέβαινε το 5% σε ποσοστό κατώτερο του 4%. Στις 28 Ιουνίου 2004, η Σλοβενία προσχώρησε στον μηχανισμό ERM II με κανονικό εύρος διακύμανσης ±15% σε σχέση με κεντρική συναλλαγματική ισοτιμία 239,64 SIT/EUR. Με τον τρόπο αυτό τερματίστηκε μια παρατεταμένη περίοδος συνεχούς υποτίμησης έναντι του ευρώ (με ρυθμό της τάξεως του 3%-5% ετησίως). Το τόλαρ έχει παραμείνει πολύ σταθερό έκτοτε. Η νέα κυβέρνηση, που ανέλαβε καθήκοντα στις 3 Δεκεμβρίου 2004, επιβεβαίωσε ότι η υιοθέτηση του ευρώ στις αρχές του 2007 συγκαταλέγεται στους πρωταρχικούς στόχους της.-  Το επικαιροποιημένο πρόγραμμα σύγκλισης αποσκοπεί στην επίτευξη σχεδόν ισοσκελισμένης δημοσιονομικής θέσης, αν και όχι κατά τη διάρκεια της περιόδου αναφοράς του προγράμματος. Το έλλειμμα προβλέπεται να μειωθεί κατά το ήμισυ κατά την επόμενη τετραετία, με το κύριο βάρος των προσπαθειών προσαρμογής προς το τέλος της χρονικής αυτής περιόδου. Μολονότι δεν προβλέπεται καμία μείωση για το 2005, πράγμα που σημαίνει ότι το έλλειμμα γενικής κυβέρνησης θα παραμείνει στο επίπεδο του 2004 (2,1% του ΑΕΠ), το έλλειμμα αναμένεται να μειωθεί στο 1,8% του ΑΕΠ το 2006 και να συρρικνωθεί ακόμη περισσότερο στο 1,1% το 2007. Σε σύγκριση με το προηγούμενο πρόγραμμα, οι στόχοι για το έλλειμμα είναι κατά ¼% του ΑΕΠ υψηλότεροι για έκαστο έτος, γεγονός που αντικατοπτρίζει την πρόσφατη αλλαγή ταξινόμησης δύο εξωδημοσιονομικών ταμείων και την ένταξή τους στον τομέα της γενικής κυβέρνησης. Το πρωτογενές αποτέλεσμα αναμένεται να καταστεί θετικό μέχρι το 2007. Η δημοσιονομική εξυγίανση προβλέπεται να μεθοδευθεί ως επί το πλείστον με τη μείωση του δείκτη δαπανών μέχρι το 2006. Παρόλα αυτά, η σημαντική μείωση του ελλείμματος που προβλέπεται για το 2007 οφείλεται αποκλειστικά και μόνο στη σημαντική αύξηση του δείκτη εσόδων με βάση την παραδοχή ότι η Σλοβενία θα αποκομίζει καθαρή εισροή από τον προϋπολογισμό της ΕΕ ύψους 0,8% του ΑΕΠ, δηλαδή μεγαλύτερη από το 0,4% του ΑΕΠ που λαμβάνεται ως βάση για την περίοδο 2005-2006. Συνολικά, η πορεία εξυγίανσης φαίνεται μάλλον να στερείται φιλοδοξίας όσον αφορά τον καθορισμό δημοσιονομικών στόχων, δεδομένου ότι η τρέχουσα επικαιροποίηση επιβεβαιώνει εν πολλοίς τη σχεδιαζόμενη προσαρμογή του προηγούμενου προγράμματος σε συνάρτηση με ένα ελαφρώς ευνοϊκότερο μακροοικονομικό σενάριο.-  Οι κίνδυνοι στους οποίους υπόκεινται οι δημοσιονομικές προβλέψεις του προγράμματος κρίνονται σε γενικές γραμμές ισορροπημένοι. Αφενός, οι στόχοι για το έλλειμμα υποστηρίζονται από ένα αξιόπιστο μακροοικονομικό σενάριο. Πέραν αυτού, η κυβέρνηση έχει τη διακριτική ευχέρεια να απορρίπτει αιτήματα για πρόσθετες δαπάνες προκειμένου να εξασφαλισθεί η επίτευξη του στόχου για το έλλειμμα σε περίπτωση που αυτή απειληθεί από δυσμενείς συνθήκες, όπως συνέβη το 2004. Επιπλέον, η ετήσια απώλεια εσόδων από τον ΦΠΑ, ύψους 0,3% του ΑΕΠ, έχει ενδεχομένως υπερεκτιμηθεί, γεγονός που υποδηλώνει ότι οι προβλέψεις για τα φορολογικά έσοδα μάλλον χαρακτηρίζονται από κάποια επιφυλακτικότητα. Από την άλλη πλευρά, μερικές από τις παραδοχές στις οποίες βασίζονται οι δημοσιονομικές προβλέψεις προκαλούν ανησυχία για τη μεσοπρόθεσμη πορεία των δημόσιων οικονομικών. Ειδικότερα, το αποτέλεσμα για το 2007 οφείλεται εν μέρει στις νέες δημοσιονομικές προοπτικές της ΕΕ για την περίοδο 2007-2013, σύμφωνα με τις οποίες προεξοφλείται σημαντική αύξηση των καθαρών δημοσιονομικών εισροών από τον προϋπολογισμό της ΕΕ (0,8% του ΑΕΠ σε σύγκριση με 0,4% το προηγούμενο έτος). Εξάλλου, υφίσταται ο κίνδυνος υπέρβασης στο σκέλος των δαπανών, ιδίως αναφορικά με τις δαπάνες για συντάξεις σε περίπτωση που η αναθεώρηση της τρέχουσας μεθόδου τιμαριθμικής προσαρμογής των συντάξεων, που εξαγγέλθηκε το 2006, οδηγήσει σε χαλάρωση των σχετικών παραμέτρων.-  Με βάση την ανωτέρω εκτίμηση κινδύνων, ο δημοσιονομικός προσανατολισμός του προγράμματος ενδέχεται να μην παρέχει ικανό περιθώριο ασφαλείας για την αποφυγή της υπέρβασης του ορίου που ισχύει για το έλλειμμα 3% του ΑΕΠ υπό κανονικές κυκλικές διακυμάνσεις καθ’ όλη την περίοδο αναφοράς του προγράμματος. Επιπλέον, δεν είναι επαρκής για τη διασφάλιση της επίτευξης του μεσοπρόθεσμου στόχου για σχεδόν ισοσκελισμένη δημοσιονομική θέση, όπως επιτάσσει το «Σύμφωνο σταθερότητας και ανάπτυξης», εντός της χρονικής περιόδου που καλύπτει το πρόγραμμα.-  Το ακαθάριστο δημόσιο χρέος είναι σχετικά χαμηλό και θα παραμείνει σε ανάλογο επίπεδο καθ’ όλη την περίοδο αναφοράς του προγράμματος. Εκτιμάται ότι το 2004 το χρέος αυξήθηκε στο 30,2% του ΑΕΠ. Με βάση κυρίως την προσαρμογή αποθεμάτων-ροών, η κυβέρνηση προβλέπει περαιτέρω αύξηση του δείκτη χρέους την επόμενη διετία, με κορύφωση του δείκτη στο 30,9% του ΑΕΠ το 2006. Μέχρι το 2007, το χρέος προβλέπεται να μειωθεί σε ποσοστό κατώτερο του 30% του ΑΕΠ και να διαμορφωθεί στο 29,7%, δεδομένου ότι αναμένεται ευνοϊκή προσαρμογή των αποθεμάτων-ροών. Οι αρχές θεωρούν ότι δεν υφίστανται άμεσοι κίνδυνοι για τη διατηρησιμότητα του χρέους οι οποίοι να συνδέονται με έκτακτες υποχρεώσεις. Εξάλλου, η διάρθρωση του χαρτοφυλακίου του χρέους από άποψη ημερομηνιών λήξης και νομισμάτων κρίνεται ως ενδεδειγμένη, διότι όταν ένα χρέος χαρακτηρίζεται από μακροπρόθεσμες ημερομηνίες εξόφλησης, η κατανομή του στον χρόνο είναι ισορροπημένη, με αύξηση του μεριδίου του χρέους που είναι εκπεφρασμένο σε τόλαρ, ενώ το εξωτερικό χρέος είναι κατά το μεγαλύτερο μέρος εκπεφρασμένο σε ευρώ.-  Στο πρόγραμμα εξετάζεται το πρόγραμμα διαρθρωτικών μεταρρυθμίσεων της κυβέρνησης, το οποίο εστιάζεται στην αύξηση της ανταγωνιστικότητας της οικονομίας με την ενθάρρυνση της επιχειρηματικότητας και την αύξηση των δαπανών για έρευνα και ανάπτυξη στον προϋπολογισμό. Το μερίδιο της κρατικής χρηματοδότησης αντιπροσωπεύει σήμερα ποσοστό 1,5% του ΑΕΠ, που είναι το υψηλότερο μεταξύ των δέκα νέων κρατών μελών, αλλά προβλέπεται να πλησιάσει τον μέσο όρο της ΕΕ, καθώς πρόκειται να ληφθούν μέτρα που θα στοχεύουν ειδικά σε σχέδια εφαρμοσμένης έρευνας και στη μεταφορά τεχνογνωσίας στον ιδιωτικό τομέα. Ακόμη, στο πρόγραμμα περιγράφονται σε αδρές γραμμές μέτρα για τη διατήρηση της οικονομικής ανάπτυξης, π.χ. με τη βελτίωση της εκπαίδευσης και κατάρτισης, καθώς και με την προώθηση επενδύσεων προσανατολισμένων στη δημιουργία θέσεων απασχόλησης και την εξάλειψη διαρθρωτικών δυσκαμψιών στην αγορά εργασίας. Πέραν αυτού, έχει καταστρωθεί μια σειρά μέτρων με στόχο τον περιορισμό του υψηλού μεριδίου των υποχρεωτικών δαπανών, στοιχείο που παραμένει καίριας σημασίας για την αύξηση της δημοσιονομικής ευελιξίας. Στην επικαιροποίηση του προγράμματος σύγκλισης, οι αρχές έχουν προσπαθήσει να ποσοτικοποιήσουν τον αντίκτυπο των σχεδιαζόμενων μεταρρυθμίσεων στις προβλέψεις των βασικών δημοσιονομικών μεγεθών. Εκτιμάται ότι η συνολική επίδραση της μείωσης και αναδιάρθρωσης των δαπανών γενικής κυβέρνησης θα οδηγήσει σε εξοικονόμηση πόρων, αυξανόμενη από 0,4% του ΑΕΠ σε 1,3% του ΑΕΠ μέχρι το 2007.-  Η Σλοβενία φαίνεται να διατρέχει κάποιον κίνδυνο όσον αφορά τη μακροπρόθεσμη διατηρησιμότητα των δημόσιων οικονομικών, για την οποία αποτελεί σημαντικό παράγοντα το προβλεπόμενο δημοσιονομικό κόστος της δημογραφικής γήρανσης. Η συνεχιζόμενη μεταρρύθμιση του συνταξιοδοτικού συστήματος είχε θετικές δημοσιονομικές συνέπειες, αλλά η προβλεπόμενη αύξηση των δαπανών για συντάξεις μετά το 2020 παραμένει υψηλότατη. Εκτός αυτού, παρά την καθιέρωση μιας σειράς μέτρων εξορθολογισμού του συστήματος ιατροφαρμακευτικής περίθαλψης το 2004, μία πρόσθετη, εκτεταμένη μεταρρύθμιση του εν λόγω συστήματος θα συνεισέφερε στη βελτίωση της μακροπρόθεσμης διατηρησιμότητας των δημόσιων οικονομικών.***Υπό το φως της παραπάνω εκτίμησης, διατυπώνεται προς τη Σλοβενία η σύσταση:(i) να αξιοποιήσει κάθε ευκαιρία με στόχο την επίσπευση της μείωσης του ελλείμματος γενικής κυβέρνησης και(ii) να προβεί σε περαιτέρω μεταρρυθμίσεις των συστημάτων συντάξεων και ιατροφαρμακευτικής περίθαλψης, προκειμένου να βελτιωθεί η μακροπρόθεσμη διατηρησιμότητα των δημόσιων οικονομικών.Με βάση την ανωτέρω αξιολόγηση, η Επιτροπή εξέδωσε τη συνημμένη σύσταση γνώμης του Συμβουλίου για το επικαιροποιημένο πρόγραμμα σύγκλισης της Σλοβενίας και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Σλοβενίας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[4], και ιδίως το άρθρο 9 παράγραφος 3,τη σύσταση της Επιτροπής,Αφού ζήτησε τη γνώμη της Οικονομικής και Δημοσιονομικής Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:1.  Στις [8 Μαρτίου 2005] το Συμβούλιο εξέτασε το επικαιροποιημένο πρόγραμμα σύγκλισης της Σλοβενίας, το οποίο καλύπτει την περίοδο 2004-2007. Το πρόγραμμα πληροί εν μέρει τις απαιτήσεις παροχής πληροφοριακών στοιχείων του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Συγκεκριμένα, οι κρατικοί λογαριασμοί εξακολουθούν να μην ανταποκρίνονται πλήρως στα πρότυπα ΕΣΟΛ95, γεγονός που πιστοποιείται από το μεγάλο μερίδιο των «λοιπών» εσόδων και δαπανών ως ποσοστό του ΑΕΠ. Ως εκ τούτου, η Σλοβενία καλείται να συμμορφωθεί με τις απαιτήσεις υποβολής πληροφοριακών στοιχείων.2.  Με βάση τα στοιχεία που είναι διαθέσιμα σήμερα, το μακροοικονομικό σενάριο στο οποίο βασίζεται το πρόγραμμα φαίνεται να αντικατοπτρίζει αξιόπιστες παραδοχές για την οικονομική ανάπτυξη. Η αύξηση του πραγματικού ΑΕΠ, η οποία υπολογίζεται σε 4,0% για το 2004, προβλέπεται να συνεχισθεί στο ίδιο περίπου επίπεδο μέχρι το τέλος της χρονικής περιόδου που καλύπτει το πρόγραμμα. Εξάλλου, οι προβλέψεις για τον πληθωρισμό μάλλον βρίσκονται στη χαμηλή πλευρά του τρέχοντος φάσματος προβλέψεων.3.  Η δημοσιονομική στρατηγική στην οποία βασίζεται το πρόγραμμα αποσκοπεί στην επίτευξη υγιών δημόσιων οικονομικών, δηλαδή σχεδόν ισοσκελισμένης δημοσιονομικής θέσης, αν και όχι κατά τη διάρκεια της περιόδου αναφοράς του προγράμματος. Το πρόγραμμα προβλέπει προοδευτική μείωση του ελλείμματος γενικής κυβέρνησης κατά τη χρονική περίοδο αναφοράς, η οποία συμβαδίζει με μη πρόσκαιρη μείωση του μεριδίου των δαπανών ως ποσοστού του ΑΕΠ. Ο δείκτης εσόδων, έπειτα από σταθερή μείωση μέχρι το 2006, ανακάμπτει προς τα τέλη της περιόδου αναφοράς του προγράμματος χάρη στον συνολικά θετικό δημοσιονομικό αντίκτυπο της προσχώρησης στην ΕΕ. Σύμφωνα με την πορεία προσαρμογής, το έλλειμμα θα μειωθεί κατά το ήμισυ την επόμενη τετραετία και θα διαμορφωθεί σε ποσοστό μόλις πάνω από το 1% το 2007. Σε σύγκριση με το προηγούμενο πρόγραμμα, η τρέχουσα επικαιροποίηση επιβεβαιώνει εν πολλοίς τη σχεδιαζόμενη προσαρμογή σε συνάρτηση με ένα ελαφρώς ευνοϊκότερο μακροοικονομικό σενάριο.4.  Οι κίνδυνοι στους οποίους υπόκεινται οι δημοσιονομικές προβλέψεις του προγράμματος κρίνονται σε γενικές γραμμές ισορροπημένοι. Αφενός, οι στόχοι για το έλλειμμα υποστηρίζονται από ένα αξιόπιστο μακροοικονομικό σενάριο. Πέραν αυτού, η κυβέρνηση έχει τη διακριτική ευχέρεια να απορρίπτει αιτήματα για πρόσθετες δαπάνες προκειμένου να εξασφαλισθεί η επίτευξη του στόχου για το έλλειμμα σε περίπτωση που αυτή απειληθεί από δυσμενείς συνθήκες, όπως έπραξε και το 2004. Επιπλέον, η ετήσια απώλεια εσόδων από τον ΦΠΑ, ύψους 0,3% του ΑΕΠ, η οποία έχει προϋπολογισθεί για την περίοδο 2005-2007 έχει ενδεχομένως υπερεκτιμηθεί, καθιστώντας τις προβλέψεις για τα φορολογικά έσοδα υπέρμετρα επιφυλακτικές. Αφετέρου, το αποτέλεσμα για το 2007 οφείλεται εν μέρει στις νέες δημοσιονομικές προοπτικές της ΕΕ για την περίοδο 2007-2013, σύμφωνα με τις οποίες προεξοφλείται σημαντική αύξηση των καθαρών δημοσιονομικών εισροών από τον προϋπολογισμό της ΕΕ. Εξάλλου, υφίσταται ο κίνδυνος υπέρβασης στο σκέλος των δαπανών, ιδίως αναφορικά με τις δαπάνες για συντάξεις σε περίπτωση που η αναθεώρηση της τρέχουσας μεθόδου τιμαριθμικής προσαρμογής των συντάξεων, που εξαγγέλθηκε το 2006, οδηγήσει σε χαλάρωση των σχετικών παραμέτρων.5.  Με βάση την ανωτέρω εκτίμηση κινδύνων, ο δημοσιονομικός προσανατολισμός του προγράμματος ενδέχεται να μην παρέχει ικανό περιθώριο ασφαλείας για την αποφυγή της υπέρβασης του ορίου που ισχύει για το έλλειμμα (3% του ΑΕΠ) υπό κανονικές κυκλικές διακυμάνσεις κατά την περίοδο αναφοράς του προγράμματος. Επιπλέον, δεν είναι επαρκής για τη διασφάλιση της επίτευξης του μεσοπρόθεσμου στόχου για σχεδόν ισοσκελισμένη δημοσιονομική θέση, όπως επιτάσσει το «Σύμφωνο σταθερότητας και ανάπτυξης», μέχρι το 2007.6.  Το ακαθάριστο δημόσιο χρέος είναι σχετικά χαμηλό: εκτιμάται ότι ο δείκτης χρέους ανήλθε στο 30,2% του ΑΕΠ το 2004, σαφώς κάτω από τη σχετική τιμή αναφοράς της συνθήκης (60% του ΑΕΠ), και ότι θα διαμορφωθεί στο 29,7% μέχρι το 2007.7.  Η Σλοβενία φαίνεται να διατρέχει κάποιον κίνδυνο όσον αφορά τη μακροπρόθεσμη διατηρησιμότητα των δημόσιων οικονομικών, για την οποία αποτελεί σημαντικό παράγοντα το προβλεπόμενο δημοσιονομικό κόστος της δημογραφικής γήρανσης. Η συνεχιζόμενη μεταρρύθμιση του συνταξιοδοτικού συστήματος είχε θετικές δημοσιονομικές συνέπειες, αλλά η προβλεπόμενη αύξηση των δαπανών για συντάξεις μετά το 2020 παραμένει υψηλότατη. Εκτός αυτού, παρά την καθιέρωση μιας σειράς μέτρων εξορθολογισμού του συστήματος ιατροφαρμακευτικής περίθαλψης το 2004, μία πρόσθετη, εκτεταμένη μεταρρύθμιση του εν λόγω συστήματος θα συνεισέφερε στη βελτίωση της μακροπρόθεσμης διατηρησιμότητας των δημόσιων οικονομικών.* * *Με βάση την ανωτέρω εκτίμηση, το Συμβούλιο θεωρεί ότι η Σλοβενία είναι σκόπιμο:(i) να αξιοποιήσει κάθε ευκαιρία με στόχο την επίσπευση της μείωσης του ελλείμματος γενικής κυβέρνησης και(ii) να προβεί σε περαιτέρω μεταρρυθμίσεις των συστημάτων συντάξεων και ιατροφαρμακευτικής περίθαλψης, προκειμένου να βελτιωθεί η μακροπρόθεσμη διατηρησιμότητα των δημόσιων οικονομικών.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (μεταβολή %) | ΠΣ Ιαν. 2005 | 4,0 | 3,8 | 3,9 | 4,0 |ΕΠΙΤ. Οκτ. 2004 | 4,0 | 3,6 | 3,8 | μ.δ. |ΠΣ Μάιος 2004 | 3,6 | 3,7 | 3,8 | 3,9 |Πληθωρισμός ΕνΔΤΚ* (%) | ΠΣ Ιαν. 20051 | 3,6 | 3,0 | 2,7 | 2,6 |ΕΠΙΤ. Οκτ. 2004 | 3,9 | 3,4 | 3,0 | μ.δ. |ΠΣ Μάιος 20041 | 3,3 | 3,0 | 2,7 | 2,6 |Αποτέλεσμα γενικής κυβέρνησης (ως % του ΑΕΠ) | ΠΣ Ιαν. 2005 | -2,1 | -2,1 | -1,8 | -1,1 |ΕΠΙΤ. Οκτ. 2004 | -2,3 | -2,2 | -1,9 | μ.δ. |ΠΣ Μάιος 2004 | -1,9 | -1,8 | -1,5 | -0,9 |Πρωτογενές αποτέλεσμα (ως % του ΑΕΠ) | ΠΣ Ιαν. 2005 | -0,3 | -0,4 | -0,2 | 0,4 |ΕΠΙΤ. Οκτ. 2004 | -0,3 | -0,2 | -0,1 | μ.δ. |ΠΣ Μάιος 2004 | -0,3 | -0,4 | -0,2 | 0,4 |Ακαθάριστο δημόσιο χρέος (ως % του ΑΕΠ) | ΠΣ Ιαν. 2005 | 30,2 | 30,7 | 30,9 | 29,7 |ΕΠΙΤ. Οκτ. 2004 | 30,9 | 30,8 | 30,6 | μ.δ. |ΠΣ Μάιος 2004 | 29,1 | 29,5 | 29,4 | 28,4 |Σημείωση: 1 Πληθωρισμός ΔΤΚ για τα προγράμματα σύγκλισης. Πηγές: Πρόγραμμα σύγκλισης (ΠΣ). Οικονομικές προβλέψεις των υπηρεσιών της Επιτροπής του φθινοπώρου 2004 (ΕΠΙΤ). |[1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής όσον αφορά το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε από το Συμβούλιο ECOFIN στις 10.7.2001.[3] COM(2002) 668, 27.11.2002.[4] ΕΕ L 209, 2.8.1997, σ. 1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.